title: Byla T-776/14: 2014 m. lapkričio 24 d. pareikštas ieškinys byloje Red Lemon/VRDT – Lidl Stiftung (ABTRONICX2)

text:
               9.2.2015

               LT

               Europos Sąjungos oficialusis leidinys

               C 46/55

         2014 m. lapkričio 24 d. pareikštas ieškinys byloje Red Lemon/VRDT – Lidl Stiftung (ABTRONICX2)

   (Byla T-776/14)
   (2015/C 046/71)
   Kalba, kuria surašytas ieškinys: vokiečių

      Šalys

      Ieškovė: Red Lemon Inc. (Honkongas, Kinija), atstovaujama advokatų T. Wieland ir S. Müller

      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)

      Kita procedūros Apeliacinėje taryboje šalis: Lidl Stiftung & Co. KG (Nekarzulmas, Vokietija)

      Su procedūra VRDT susijusi informacija

      Prekių ženklo, dėl kurio kilo ginčas, paraišką pateikęs asmuo: ieškovė

      Prekių ženklas, dėl kurio kilo ginčas: vaizdinis Bendrijos prekių ženklas, kuriame yra žodinis elementas ABTRONICX2, – paraiška Nr. 8 534 943

      Procedūra VRDT: protesto procedūra

      Ginčijamas sprendimas: 2014 m. rugsėjo 4 d. VRDT pirmosios apeliacinės tarybos sprendimas byloje R 2078/2013-1

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą ir atmesti protestą,

               —

               priteisti iš VRDT bylinėjimosi išlaidas.

      Pagrindas, kuriuo remiamasi

               —

               Reglamento Nr. 207/2009 8 straipsnio 1 dalies b punkto pažeidimas.


title: Byla T-570/14: 2015 m. rugsėjo 10 d. Bendrojo Teismo sprendimas byloje Laverana/VRDT (BIO MIT PFLANZENFLUID AUS EIGENER HERSTELLUNG) (Bendrijos prekių ženklas — Vaizdinio Bendrijos prekių ženklo BIO MIT PFLANZENFLUID AUS EIGENER HERSTELLUNG paraiška — Absoliutus atmetimo pagrindas — Apibūdinamasis pobūdis — Reglamento (EB) Nr. 207/2009 7 straipsnio 1 dalies c punktas)

text:
               26.10.2015

               LT

               Europos Sąjungos oficialusis leidinys

               C 354/35

         2015 m. rugsėjo 10 d. Bendrojo Teismo sprendimas byloje Laverana/VRDT (BIO MIT PFLANZENFLUID AUS EIGENER HERSTELLUNG)

   (Byla T-570/14) (1)

   ((Bendrijos prekių ženklas - Vaizdinio Bendrijos prekių ženklo BIO MIT PFLANZENFLUID AUS EIGENER HERSTELLUNG paraiška - Absoliutus atmetimo pagrindas - Apibūdinamasis pobūdis - Reglamento (EB) Nr. 207/2009 7 straipsnio 1 dalies c punktas))
   (2015/C 354/41)
   Proceso kalba: vokiečių

      Šalys

      Ieškovė: Laverana GmbH & Co. KG (Venigzenas, Vokietija), atstovaujama advokatų J. Wachinger, M. Zöbisch ir D. Chatterjee

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama A. Schifko

      Dalykas

   Ieškinys, pareikštas dėl 2014 m. gegužės 27 d. VRDT ketvirtosios apeliacinės tarybos sprendimo (byla R 124/2014-4), susijusio su paraiška įregistruoti vaizdinį žymenį BIO MIT PFLANZENFLUID AUS EIGENER HERSTELLUNG kaip Bendrijos prekių ženklą.

      Rezoliucinė dalis

               1.

               Atmesti ieškinį.

               2.

               Priteisti iš Laverana GmbH & Co. KG bylinėjimosi išlaidas.

      (1)  OL C 361, 2014 10 13.


title: Byla T-273/04 Brandt Industries 2004 m. liepos 7 d. pareikštas ieškinys Europos Bendrijų Komisijai

text:
               9.10.2004

               LT

               Europos Sąjungos oficialusis leidinys

               C 251/23

         Brandt Industries 2004 m. liepos 7 d. pareikštas ieškinys Europos Bendrijų Komisijai
   (Byla T-273/04)
   (2004/C 251/42)
   Bylos kalba: prancūzų
   2004 m. liepos 7 d. Europos Bendrijų Pirmosios instancijos teisme buvo pareikštas Brandt Industries, įsisteigusios Rueil-Malmaison (Prancūzija), atstovaujamos advokatų Niels Dejean ir Christophe Delrieu, ieškinys Europos Bendrijų Komisijai.
   Pareiškėjas Pirmosios instancijos teismo prašo:

               —

               Panaikinti kaip nemotyvuotą EB sutarties 253 straipsnio prasme ir kaip pažeidžiantį 1999 m. kovo 22 d. reglamento (EB) Nr. 659/1999 (1) 14 straipsnį 2003 m. gruodžio 16 d. Komisijos sprendimą dėl pagalbos schemos, Prancūzijos teikiamos tuo atveju, kai yra prijungiamos sunkumų patiriančios įmonės;

               —

               Priteisti iš Europos Bendrijų Komisijos bylinėjimosi išlaidas.

         Teisiniai pagrindai ir pagrindiniai argumentai
   2003 m. gruodžio 16 d. sprendimu Komisija nustatė, kad Prancūzijos Bendrojo mokesčių kodekso 44 septies straipsnyje numatyta schema buvo nesuderinama su bendrąja rinka valstybės pagalba, išskyrus pagalbą de minimis bei pagalbą, kuri yra suderinama su nacionalinės regioninės pagalbos teikimo gairėmis ar su reglamentu dėl išimties valstybės pagalbai mažoms ir vidutinėms įmonėms. Ji nurodė, kad Prancūzija turi susigrąžinti suteiktą valstybės pagalbą.
   Pareiškėjas ginčija Komisijos sprendimą. Jis teigia, kad sprendimas privalo būti panaikintas, nes jis nėra pakankamai motyvuotas EB sutarties 253 straipsnyje numatytų reikalavimų atžvilgiu. Komisija sprendime pati pripažino, kad ji neturėjo reikiamų duomenų apie įmones, kurios savaime pasinaudojo Prancūzijos Bendrojo mokesčių kodekso 44 septies straipsnyje numatyta schema.
   Be to, pareiškėjas teigia, kad ginčijamas sprendimas pažeidžia reglamento (EB) Nr. 659/1999 14 straipsnį. Komisija neatsižvelgė į tai, kad pagalba mokesčių srityje bendrovėms, sukurtoms patiriančių sunkumus įmonių prijungimui, buvo sudaroma galimybė pasiūlyti aukštesnę nei jos būtų galėjusios pasiūlyti be tokios pagalbos kainą už prijungiamos įmonės turtą. Todėl, padidinant pirmiau minėto turto išpirkimo kainą, visa ar dalis šios pagalbos buvo perduota administruojamos įmonės kreditoriams tokiu būdu, kad prijungusios įmonę bendrovės negalėtų būti visos šios pagalbos faktiniais naudos gavėjais. Prijungusių įmonę bendrovių gautos pagalbos susigrąžinimas nėra būtina priemonė prieš jos suteikimą buvusių konkurencijos sąlygų atkūrimui, bet, priešingai, prijungusios įmonę bendrovės pakliūtų į blogesnę padėtį nei būtų buvusi, jei ta pagalba nebūtų buvusi suteikta, ir todėl tai pažeidžia sąžiningos konkurencijos ir proporcingumo principus.

      (1)  1999 m. kovo 22 d. Tarybos Reglamentas (EB) Nr. 659/1999, nustatantis išsamias EB sutarties 88 straipsnio taikymo taisykles (OL L 83, p. 1).


title: Byla T-830/14: 2014 m. gruodžio 29 d. pareikštas ieškinys byloje Farahat/Taryba

text:
               23.3.2015

               LT

               Europos Sąjungos oficialusis leidinys

               C 96/22

         2014 m. gruodžio 29 d. pareikštas ieškinys byloje Farahat/Taryba

   (Byla T-830/14)
   (2015/C 096/28)
   Proceso kalba: anglų

      Šalys

      Ieškovas: Mohamed Farahat (Kairas, Egiptas), atstovaujamas QC P. Saini, baristerio B. Kennelly ir solisitoriaus N. Sheikh

      Atsakovė: Europos Sąjungos Taryba

      Reikalavimai

   Ieškovas Bendrojo Teismo prašo:

               —

               panaikinti 2014 m. spalio 20 d. Tarybos įgyvendinimo sprendimą 2014/730/BUSP, kuriuo įgyvendinamas Sprendimas 2013/255/BUSP dėl ribojamųjų priemonių Sirijai (1), ir 2014 m. spalio 20 d. Tarybos įgyvendinimo reglamentą (ES) Nr. 1105/2014, kuriuo įgyvendinamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje (2), kiek jie susiję su ieškovu; ir

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

   Grįsdamas ieškinį ieškovas remiasi penkiais pagrindais.

               1.

               Pirmasis ieškinio pagrindas kildintinas iš to, kad nebuvo įvykdytos įtraukimo į prie sprendimo ir reglamento pridėto sąrašą sąlygos. Ieškovas nurodo, kad:

                           —

                           Taryba remiasi aplinkybe, jog ieškovas yra bendrovės Tri Ocean Energy pirmininko pavaduotojas finansų ir administracijos reikalams ir dėl savo užimamo posto jis atsakingas už šio subjekto naftos tiekimą režimui,

                           —

                           nėra jokių šį teiginį pagrindžiančių įrodymų, o Taryba jų ir nepateikė.

               2.

               Antrasis ieškinio pagrindas kildintinas iš to, kad Taryba pažeidė ieškovo teisę į gynybą ir teisę į veiksmingą teisminę gynybą, nes ginčijamos priemonės priimtos neužtikrinus procedūrinių garantijų, t. y. neįsitikinus, ar ieškovas gavo motyvų santrauką, ir neužtikrinus, kad ieškovas būtų iš tikrųjų išklausytas.

               3.

               Trečiasis ieškinio pagrindas kildintinas iš to, kad Taryba ieškovui nenurodė pakankamai jo įtraukimo į sąrašą motyvų. Ieškovas tvirtina, kad nurodytų motyvų nepakanka tam, kad jis galėtų veiksmingai atmesti jam pateiktus kaltinimus, arba kad teismas galėtų atlikti ginčijamo sprendimo teisėtumo kontrolę.

               4.

               Ketvirtasis ieškinio pagrindas kildintinas iš to, kad Taryba pažeidė ieškovo pagrindines teises į nuosavybę ir į gerą vardą. Ieškovas mano, jog Taryba neįrodė, kad didelis ieškovo teisių į nuosavybę apribojimas pagrįstas ir proporcingas.

               5.

               Penktasis ieškinio pagrindas kildintinas iš to, kad Taryba padarė akivaizdžią vertinimo klaidą, kai įtraukė ieškovą į ginčijamą sąrašą. Ieškovas nurodo, kad:

                           —

                           nėra jokios informacijos ar įrodymų, kad Tri Ocean Energy iš tikrųjų suteikė paramą Sirijos režimui,

                           —

                           nėra jokios informacijos ar įrodymų, pagrindžiančių prielaidą, jog vien dėl savo posto Tri Ocean Energy ieškovas atsakingas už nurodytus veiksmus.

      (1)  2014 m. spalio 20 d. Tarybos įgyvendinimo sprendimas 2014/730/BUSP, kuriuo įgyvendinamas Sprendimas 2013/255/BUSP dėl ribojamųjų priemonių Sirijai (OL L 301, 2014, p. 36).

      (2)  2014 m. spalio 20 d. Tarybos įgyvendinimo reglamentas (ES) Nr. 1105/2014, kuriuo įgyvendinamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje (OL L 301, 2014, p. 7).


title: Byla T-422/16: 2016 m. liepos 29 d. pareikštas ieškinys byloje sheepworld/EUIPO (Beste Mama)

text:
               19.9.2016

               LT

               Europos Sąjungos oficialusis leidinys

               C 343/45

         2016 m. liepos 29 d. pareikštas ieškinys byloje sheepworld/EUIPO (Beste Mama)

   (Byla T-422/16)
   (2016/C 343/61)
   Proceso kalba: vokiečių

      Šalys

      Ieškovė: sheepworld AG (Ursensollen, Vokietija), atstovaujama advokato S. von Rüden

      Atsakovė: Europos Sąjungos intelektinės nuosavybės tarnyba (EUIPO)

      Su procedūra EUIPO susijusi informacija

      Prekių ženklas, dėl kurio kilo ginčas: žodinis Sąjungos prekių ženklas „Beste Mama“– Registracijos paraiška Nr. 14 169 304.

      Ginčijamas sprendimas: 2016 m. gegužės 13 d. EUIPO ketvirtosios apeliacinės tarybos sprendimas byloje R 95/2016-4.

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą;

               —

               priteisti iš EUIPO bylinėjimosi išlaidas, įskaitant patirtąsias nagrinėjant bylą apeliacinėje taryboje.

      Pagrindas, kuriuo remiamasi

               —

               Reglamento Nr. 207/2009 7 straipsnio 1 dalies b punkto pažeidimas.


title: Byla T-193/08 P 2008 m. gegužės 21 d. Carina Skareby pateiktas apeliacinis skundas dėl 2008 m. kovo 6 d. Tarnautojų teismo sprendimo byloje F-46/06 Skareby prieš Komisiją

text:
               2.8.2008

               LT

               Europos Sąjungos oficialusis leidinys

               C 197/26

         2008 m. gegužės 21 d. Carina Skareby pateiktas apeliacinis skundas dėl 2008 m. kovo 6 d. Tarnautojų teismo sprendimo byloje F-46/06 Skareby prieš Komisiją

   (Byla T-193/08 P)
   (2008/C 197/47)
   Proceso kalba: prancūzų
   Šalys

      Apeliantė: Carina Skareby (Levenas, Belgija), atstovaujama advokatų S. Rodrigues ir C. Bernard-Glanz

      Kita proceso šalis: Europos Bendrijų Komisija
   Apeliantės reikalavimai

               —

               Panaikinti 2008 m. kovo 6 d. Europos Sąjungos Tarnautojų teismo sprendimą byloje F-46/06.

               —

               Patenkinti reikalavimus dėl panaikinimo ir žalos atlyginimo, kuriuos apeliantė pateikė Tarnautojų teisme.

               —

               Priteisti iš Komisijos bylinėjimosi išlaidas abiejose instancijose.

         Apeliacinio skundo pagrindai ir pagrindiniai argumentai
   Šiuo apeliaciniu skundu apeliantė prašo panaikinti 2008 m. kovo 6 d. Tarnautojų teismo sprendimą, priimtą byloje Skareby prieš Komisiją, F-46/06, atmesti ieškinį, kuriuo ji prašė, pirma, panaikinti jos 2004 m. tarnybinės veiklos vertinimo ataskaitą, ir antra, atlyginti nuostolius.
   Grįsdama savo apeliacinį skundą apeliantė remiasi dviem pagrindais, t. y. akivaizdžiomis vertinimo klaidomis (skundžiamo sprendimo 66, 98 ir 113 punktai) ir įrodymo iškraipymu (68 punktas).


title: Byla T-329/02 2006 m. liepos 13 d. Pirmosios instancijos teismo nutartis URS Nederland prieš Komisiją

text:
               16.9.2006

               LT

               Europos Sąjungos oficialusis leidinys

               C 224/53

         2006 m. liepos 13 d. Pirmosios instancijos teismo nutartis URS Nederland prieš Komisiją

   (Byla T-329/02) (1)

   (2006/C 224/112)

      Proceso kalba: olandų

   Trečiosios išplėstinės kolegijos pirmininkas nurodė išbraukti bylą iš registro.

      (1)  OL C 323, 2002 12 21.


title: Byla T-176/11: 2011 m. kovo 14 d. pareikštas ieškinys byloje Carbunión prieš Tarybą

text:
               21.5.2011

               LT

               Europos Sąjungos oficialusis leidinys

               C 152/26

         2011 m. kovo 14 d. pareikštas ieškinys byloje Carbunión prieš Tarybą

   (Byla T-176/11)
   2011/C 152/47
   Proceso kalba: anglų

      Šalys

      Ieškovė: Federación Nacional de Empresarios de Minas de Carbón (Carbunión) (Madridas, Ispanija), atstovaujama solisitoriaus K. Desai, advokatų S. Cisnal de Ugarte ir M. Peristeraki

      Atsakovė: Europos Sąjungos Taryba

      Reikalavimai

               —

               Pripažinti ieškinį dėl panaikinimo priimtinu;

               —

               pripažinti ieškinį dėl panaikinimo pagrįstu ir todėl panaikinti 2010 m. gruodžio 10 d. Tarybos sprendimo dėl valstybės pagalbos nekonkurencingų anglių kasyklų uždarymui palengvinti (2010/787/ES) (1) 3 straipsnio 1 dalies a, b ir f punktus ir 3 straipsnio 3 dalį;

               —

               priteisti iš Tarybos ieškovės šioje byloje patirtas bylinėjimosi išlaidas.

      Ieškinio pagrindai ir pagrindiniai argumentai

   Grįsdama šį ieškinį ieškovė remiasi septyniais teisiniais pagrindais.

               1.

               Pirmasis teisinis pagrindas, susijęs su akivaizdžiomis klaidomis vertinant atitinkamus aktus, nes atsakovė ginčijamą sprendimą grindė šiomis išvadomis:

                           —

                           anglys sudaro nedidelę dalį tarp ES energijos šaltinių;

                           —

                           uždarius nekonkurencingas anglių kasyklas ir panaikinus ES anglies gamybą bus skatinamas atsinaujinančių energijos išteklių naudojimas;

                           —

                           nemanoma, kad anglių gavyba ES, o ypač Ispanijoje taps konkurencinga iki 2018 m.

               2.

               Antrasis ieškinio pagrindas, susijęs su motyvavimo trūkumu, nes Taryba:

                           —

                           nenagrinėjo daugelio per parengiamąją procedūrą kitų institucijų ir akcininkų jai pateiktų įrodymų ir išvadų, patvirtinančių ES anglių pramonės svarbą tiekimo saugumui ES;

                           —

                           nenurodė, kodėl i) nukrypo nuo 2002 m. Reglamente dėl anglių (2) įtvirtintos valstybės pagalbos ir politikos šioje srityje sistemos, pagrįstos tiekimo saugumu, ir ii) priėmė ginčijamą sprendimą, pagrįstą tik su konkurencingumu susijusiais argumentais.

               3.

               Trečiasis ieškinio pagrindas, susijęs su teisinio saugumo ir teisėtų lūkesčių apsaugos principų pažeidimu, nes ginčijamu sprendimu:

                           —

                           staigiai ir netikėtai buvo pakeista ES pozicija dėl ES vietinio, o ypač Ispanijos anglies sektoriaus;

                           —

                           pažeistas teisėtų lūkesčių apsaugos principas, nes jame nenumatytas pereinamasis laikotarpis, kad ieškovė galėtų prisitaikyti prie reikšmingai pasikeitusios politikos.

               4.

               Ketvirtasis ieškinio pagrindas, susijęs su proporcingumo principo pažeidimu, nes ginčijamame sprendime nustatyti nepagrįsti ir per dideli apribojimai Ispanijos vietinių anglių kasyklų veikimui, kurie neatitinka Tarybos tikslų. Konkrečiau kalbėdama, ieškovė nurodo, kad ginčijamu sprendimu patvirtintos priemonės neatitinka Tarybos išreikšto susirūpinimo dėl aplinkos apsaugos, nes ES elektros energijos gamybos įrenginiuose ir toliau bus „deginamos“ importuotos anglys. Iš esmės ginčijamu sprendimu ieškovei nustatyti pernelyg dideli įpareigojimai, kurie visiškai nesusiję su tikslu saugoti aplinką. Be to, ieškovė teigia, kad ginčijamame sprendime taip pat išreiškiamas pernelyg didelis susirūpinimas dėl konkurencingumo, atsiradęs dėl subsidijų vietinei anglių gavybai.

               5.

               Penktasis ieškinio pagrindas, susijęs su piktnaudžiavimu įgaliojimais. Šiuo klausimu ieškovė teigia, kad ginčijamu sprendimu patvirtintos priemonės, atsižvelgiant į jų neigiamą poveikį anglių kasyklų sektoriui ES, neatitinka objektyvių strateginių tikslų ir politikos, kurios ES turi laikytis pagal SESV 194 straipsnį. Ginčijamu sprendimu keliama grėsmė geram ES energetikos rinkos veikimui ir energijos tiekimo saugumui ES, o ypač Ispanijoje. Todėl Taryba piktnaudžiavo įgaliojimais priimdama ginčijamą sprendimą, kuriuo siekiama pašalinti vieną iš svarbiausių energijos tiekimo saugumui užtikrinti ES vietinių žaliavų.

               6.

               Šeštasis ieškinio pagrindas, susijęs su vienodo požiūrio ir nediskriminavimo principų pažeidimu. Ieškovės nuomone, ginčijamu sprendimu diskriminuojami vietinių anglių pramoninkai i) anglių importuotojų į ES ir ii) kitų formų energijos pramonininkų atžvilgiu.

               7.

               Septintasis ieškinio pagrindas, susijęs su tuo, kad ginčijamas sprendimas pagrįstas neteisingu teisiniu pagrindu. Ieškovė teigia, kad ginčijamas sprendimas priimtas remiantis SESV 107 straipsnio 3 dalies e punktu, nors jis turėjo būti priimtas remiantis SESV 109 straipsniu pagal atitinkamą procedūrą.

      (1)  OL L 336, 2010, p. 24.

      (2)  2002 m. liepos 23 d. Tarybos reglamentas (EB) Nr. 1407/2002 dėl valstybės paramos anglies pramonei
   (OL L 205, 2002, p. 1; 2004 m. specialusis leidimas lietuvių k., 8 sk., 2 t., p. 170).


title: Byla T-235/11: 2013 m. sausio 31 d. Bendrojo Teismo sprendimas byloje Ispanija prieš Komisiją (Sanglaudos fondas — Sanglaudos fondo iš pradžių skirtos finansinės pagalbos penkiems projektams, susijusiems su tam tikrų greitojo geležinkelio linijų statyba Ispanijoje, sumažinimas — Sprendimo priėmimo terminas — Reglamento (EB) Nr. 1164/94 II priedo H straipsnio 2 dalis — Reglamento (EB) Nr. 1386/2002 18 straipsnio 3 dalis — Papildomi tiekimai — Papildomi darbai ar paslaugos — „Nenumatytos aplinkybės“ sąvoka — Direktyvos 93/38/EEB 20 straipsnio 2 dalies e ir f punktai)

text:
               16.3.2013

               LT

               Europos Sąjungos oficialusis leidinys

               C 79/14

         2013 m. sausio 31 d. Bendrojo Teismo sprendimas byloje Ispanija prieš Komisiją

   (Byla T-235/11) (1)

   (Sanglaudos fondas - Sanglaudos fondo iš pradžių skirtos finansinės pagalbos penkiems projektams, susijusiems su tam tikrų greitojo geležinkelio linijų statyba Ispanijoje, sumažinimas - Sprendimo priėmimo terminas - Reglamento (EB) Nr. 1164/94 II priedo H straipsnio 2 dalis - Reglamento (EB) Nr. 1386/2002 18 straipsnio 3 dalis - Papildomi tiekimai - Papildomi darbai ar paslaugos - „Nenumatytos aplinkybės“ sąvoka - Direktyvos 93/38/EEB 20 straipsnio 2 dalies e ir f punktai)
   2013/C 79/25
   Proceso kalba: ispanų

      Šalys

      Ieškovė: Ispanijos Karalystė, atstovaujama iš pradžių abogados del Estado M. Muñoz Pérez ir N Díaz Abad, vėliau — abogados del Estado N. Díaz Abad ir A. Rubio González

      Atsakovė: Europos Komisija, atstovaujama E. Adserá Ribera ir D. Recchia

      Dalykas

   Prašymas panaikinti 2011 m. vasario 18 d. Komisijos sprendimą C(2011) 1023, susijusį su Sanglaudos fondo pagalbos šiems „Geležinkelio bėgių tiekimo ir įrengimo greitojo geležinkelio linijoje Madridas — Saragosa — Barselona — Prancūzijos pasienis. Linijos atkarpa Lerida — Martorelis“ projekto (CCI 1999.ES.16.C.PT.001) etapams; Greitojo geležinkelio linija Madridas — Saragosa — Barselona — Prancūzijos pasienis. Linijos atkarpa Lerida — Martorelis (platforma, 1 stadija) (CCI 2000.ES.16.C.PT.001), „Greitojo geležinkelio linija Madridas — Saragosa — Barselona — Prancūzijos pasienis. Prieiga prie naujos Saragosos stoties“ (CCI 2000.ES.16.C.PT.003), „Greitojo geležinkelio linija Madridas — Saragosa — Barselona — Prancūzijos pasienis. Linijos atkarpa Lerida — Martorelis“; Linijos atkarpos sudėtinė dalis XI-A (Olérdola — Avinyonet del Penedés) (CCI 2001.ES.16.C.PT.007), „Nauja greitojo geležinkelio linijos prieiga prie Levante. Linijos atkarpa La Gineta — Albacete (Platforma)“ (CCI 2004.ES.16.C.PT.014), sumažinimu ir, subsidiariai, prašymas iš dalies panaikinti minėtą sprendimą, kiek jis susijęs su ieškinyje nurodytomis Komisijos pataisomis.

      Rezoliucinė dalis

               1.

               Atmesti ieškinį.

               2.

               Ispanijos Karalystė padengia bylinėjimosi išlaidas.

      (1)  OL C 186, 2011 6 25.


title: Byla T-146/09 RENV: 2016 m. liepos 14 d. Bendrojo Teismo sprendimas byloje Parker Hannifin Manufacturing ir Parker-Hannifin/Komisija (Konkurencija — Karteliai — Europos jūrinių žarnų rinka — Susitarimai dėl kainų nustatymo, rinkų pasidalijimo ir keitimosi jautria komercine informacija — Neteisėto elgesio priskyrimas — Ekonominio tęstinumo principas — Asmeninės atsakomybės principas — Baudos — Sunkinančios aplinkybės — Organizatoriaus vaidmuo — 10 % maksimali riba — Neribota jurisdikcija)

text:
               29.8.2016

               LT

               Europos Sąjungos oficialusis leidinys

               C 314/17

         2016 m. liepos 14 d. Bendrojo Teismo sprendimas byloje Parker Hannifin Manufacturing ir Parker-Hannifin/Komisija

   (Byla T-146/09 RENV) (1)

   ((Konkurencija - Karteliai - Europos jūrinių žarnų rinka - Susitarimai dėl kainų nustatymo, rinkų pasidalijimo ir keitimosi jautria komercine informacija - Neteisėto elgesio priskyrimas - Ekonominio tęstinumo principas - Asmeninės atsakomybės principas - Baudos - Sunkinančios aplinkybės - Organizatoriaus vaidmuo - 10 % maksimali riba - Neribota jurisdikcija))
   (2016/C 314/23)
   Proceso kalba: anglų

      Šalys

      Ieškovės: Parker Hannifin Manufacturing Srl, buvusi Parker ITR Srl (Korsikas, Italija) ir Parker-Hannifin Corp. (Meifild Haitsas, Ohajo, Jungtinės Valstijos), atstovaujamos advokatų B. Amory, F. Marchini Camia ir É. Barbier de La Serre

      Atsakovė: Europos Komisija, atstovaujama V. Bottka, S. Noë ir R. Sauer

      Dalykas

   Pagal SESV 263 straipsnį pateiktas prašymas panaikinti 2009 m. sausio 28 d. Komisijos sprendimą C(2009) 428 final dėl [EB] 81 straipsnio ir EEE susitarimo 53 straipsnio taikymo procedūros (Byla COMP/39406 – Jūrinės žarnos), kiek šis sprendimas susijęs su ieškovėmis, arba, subsidiariai, panaikinti arba gerokai sumažinti joms minėtu sprendimu skirtą baudą.

      Rezoliucinė dalis

               1.

               Panaikinti 2009 m. sausio 28 d. Komisijos sprendimo C(2009) 428 final dėl [EB] 81 straipsnio ir EEE susitarimo 53 straipsnio taikymo procedūros (Byla COMP/39406 – Jūrinės žarnos) 2 straipsnio pirmos pastraipos e punktą, kiek jame Parker-Hannifin Corp. solidariai mokėtina bauda padidinama 30 % dėl sunkinančios aplinkybės, susijusios su ITR SpA, kaip kartelio organizatorės nuo 1999 m. birželio 11 d. iki 2001 m. rugsėjo 30 d., vaidmeniu ir kiek jame Europos Komisija apskaičiuodama 2002 m. gruodžio 16 d. Tarybos reglamento (EB) Nr. 1/2003 dėl konkurencijos taisyklių, nustatytų [EB] 81 ir [EB] 82 straipsniuose, įgyvendinimo 23 straipsnio 2 dalyje numatytą apyvartos 10 % maksimalią ribą baudos daliai, kurią turi sumokėti tik Parker ITR už laikotarpį iki 2002 m. sausio 1 d. rėmėsi ne Parker ITR Srl apyvarta.

               2.

               Parker Hannifin Manufacturing Srl, buvusiai Parker ITR, skirtina bendra 19 945 728 eurų bauda, kurios 6 400 000 eurų dalis turi būti sumokėta solidariai su Parker-Hannifin.

               3.

               Atmesti likusią ieškinio dalį.

               4.

               Parker Hannifin Manufacturing, Parker-Hannifin ir Komisija padengia savo bylinėjimosi išlaidas.

      (1)  OL C 141, 2009 6 20.


title: Byla T-414/05: 2009 m. gegužės 7 d. Pirmosios instancijos teismo sprendimas byloje NHL Enterprises prieš VRDT — Glory & Pompea (LA KINGS) ( Bendrijos prekių ženklas — Protesto procedūra — Vaizdinio Bendrijos prekių ženklo LA KINGS paraiška — Ankstesnis vaizdinis nacionalinis prekių ženklas KING — Santykinis atmetimo pagrindas — Galimybės supainioti nebuvimas — Reglamento (EB) Nr. 40/94 8 straipsnio 1 dalies b punktas )

text:
               4.7.2009

               LT

               Europos Sąjungos oficialusis leidinys

               C 153/34

         2009 m. gegužės 7 d. Pirmosios instancijos teismo sprendimas byloje NHL Enterprises prieš VRDT — Glory & Pompea (LA KINGS)
   (Byla T-414/05) (1)

   („Bendrijos prekių ženklas - Protesto procedūra - Vaizdinio Bendrijos prekių ženklo LA KINGS paraiška - Ankstesnis vaizdinis nacionalinis prekių ženklas KING - Santykinis atmetimo pagrindas - Galimybės supainioti nebuvimas - Reglamento (EB) Nr. 40/94 8 straipsnio 1 dalies b punktas“)
   2009/C 153/64
   Proceso kalba: anglų

      Šalys

      Ieškovė: NHL Enterprises BV (Reisveikas, Nyderlandai), atstovaujama solisitoriaus G. Llewelyn, advokato V. Barresi, vėliau solisitoriaus M. Collins

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama J. Novais Gonçalves ir D. Botis

      Kita procedūros VRDT Apeliacinėje taryboje šalis: Glory & Pompea, SA (Mataro, Ispanija)

      Dalykas

   Ieškinys, pareikštas dėl 2005 m. liepos 6 d. VRDT ketvirtosios apeliacinės tarybos sprendimo (byla R 371/2003-4) susijusio su protesto procedūra tarp Glory & Pompea, SA ir NHL Enterprises BV.

      Rezoliucinė dalis

               1.

               Panaikinti 2005 m. liepos 6 d. Vidaus rinkos derinimo tarnybos (prekių ženklams ir pramoniniam dizainui) (VRDT) ketvirtosios apeliacinės tarybos sprendimą (byla R 371/2003-4).

               2.

               VRDT padengia savo ir NHL Enterprises BV bylinėjimosi išlaidas.

      (1)  OL C 36, 2006 2 11.


title: Byla T-194/06: 2011 m. birželio 16 d. Bendrojo Teismo sprendimas byloje SNIA prieš Komisiją (Konkurencija — Karteliai — Vandenilio peroksidas ir natrio perboratas — Sprendimas, kuriuo nustatytas EB 81 straipsnio pažeidimas — Atsakomybė už neteisėtus veiksmus — Už pažeidimą atsakingos bendrovės prijungimas — Teisė į gynybą — Pranešimo apie kaltinimus ir ginčijamo sprendimo atitiktis — Pareiga motyvuoti)

text:
               30.7.2011

               LT

               Europos Sąjungos oficialusis leidinys

               C 226/21

         2011 m. birželio 16 d. Bendrojo Teismo sprendimas byloje SNIA prieš Komisiją

   (Byla T-194/06) (1)

   (Konkurencija - Karteliai - Vandenilio peroksidas ir natrio perboratas - Sprendimas, kuriuo nustatytas EB 81 straipsnio pažeidimas - Atsakomybė už neteisėtus veiksmus - Už pažeidimą atsakingos bendrovės prijungimas - Teisė į gynybą - Pranešimo apie kaltinimus ir ginčijamo sprendimo atitiktis - Pareiga motyvuoti)
   2011/C 226/41
   Proceso kalba: italų

      Šalys

      Ieškovė: SNIA SpA (Milanas, Italija), atstovaujama advokatų A. Santa Maria, C. Biscaretti di Ruffia ir E. Gambaro

      Atsakovė: Europos Komisija, iš pradžių atstovaujama V. Di Bucci ir F. Amato, vėliau Di Bucci ir V. Bottka

      Dalykas

   Prašymas iš dalies panaikinti 2006 m. gegužės 3 d. Komisijos sprendimą C(2006) 1766 galutinis dėl procedūros pagal [EB] 81 straipsnį ir EEE susitarimo 53 straipsnį (byla COMP/F/38.620 — Vandenilio peroksidas ir perboratas), kiek jis susijęs su ieškove.

      Sprendimo rezoliucinė dalis

               1.

               Atmesti ieškinį.

               2.

               SNIA SpA padengia bylinėjimosi išlaidas.

      (1)  OL C 212, 2006 9 2.


title: Byla T-391/09: 2014 m. sausio 23 d. Bendrojo Teismo sprendimas byloje Evonik Degussa ir AlzChem prieš Komisiją (Konkurencija — Karteliai — Kalcio karbido ir magnio reagentų, skirtų plieno ir dujų pramonei EEE, išskyrus Airiją, Ispaniją, Portugaliją ir Jungtinę Karalystę, rinka — Sprendimas, kuriuo konstatuojamas EB 81 straipsnio pažeidimas — Kainų nustatymas ir rinkos pasidalijimas — Atsakomybė už pažeidimą sudarančius veiksmus — Baudos — Bendradarbiavimas per administracinę procedūrą — Sunkinančios aplinkybės — Recidyvas — Lengvinančios aplinkybės — Proporcingumas — Pažeidimo trukmė — Solidari atsakomybė sumokėti baudą — 2006 m. baudų dydžio apskaičiavimo gairės)

text:
               8.3.2014

               LT

               Europos Sąjungos oficialusis leidinys

               C 71/14

      2014 m. sausio 23 d. Bendrojo Teismo sprendimas byloje Evonik Degussa ir AlzChem prieš Komisiją

      (Byla T-391/09) (1)

      (Konkurencija - Karteliai - Kalcio karbido ir magnio reagentų, skirtų plieno ir dujų pramonei EEE, išskyrus Airiją, Ispaniją, Portugaliją ir Jungtinę Karalystę, rinka - Sprendimas, kuriuo konstatuojamas EB 81 straipsnio pažeidimas - Kainų nustatymas ir rinkos pasidalijimas - Atsakomybė už pažeidimą sudarančius veiksmus - Baudos - Bendradarbiavimas per administracinę procedūrą - Sunkinančios aplinkybės - Recidyvas - Lengvinančios aplinkybės - Proporcingumas - Pažeidimo trukmė - Solidari atsakomybė sumokėti baudą - 2006 m. baudų dydžio apskaičiavimo gairės)
      (2014/C 71/24)
      Proceso kalba: vokiečių

         Šalys

         Ieškovės: Evonik Degussa GmbH (Esenas, Vokietija) ir AlzChem AG, buvusi AlzChem Trostberg GmbH, anksčiau — AlzChem Hart GmbH (Trostbergas, Vokietija), atstovaujamos advokatų C. Steinle, O. Andresen ir I. Bodenstein

         Atsakovė: Europos Komisija, atstovaujama N. Von Lingen ir A. Antoniadis, padedamų advokato A. Böhlke

         Dalykas

      Prašymas panaikinti 2009 m. liepos 22 d. Komisijos sprendimą C(2009) 5791 galutinis, susijusį su EB 81 straipsnio ir EEE susitarimo 53 straipsnio taikymo procedūra (byla COMP/39.396 — Kalcio karbido ir magnio reagentai, skirti plieno ir dujų pramonei), tiek, kiek jis susijęs su ieškovėmis, ir, papildomai, pakeisti šį sprendimą taip, kad, viena vertus, būtų panaikinta ar sumažinta ieškovėms paskirta bauda ir, kita vertus, kad SKW Stahl Technik GmbH & Co. KG solidariai atsakytų už visą ieškovėms paskirtos baudos sumą.

         Rezoliucinė dalis

                  1.

                  Panaikinti 2009 m. liepos 22 d. Komisijos sprendimo C(2009) 5791 galutinis, susijusio su EB 81 straipsnio ir EEE susitarimo 53 straipsnio taikymo procedūra (byla COMP/39.396 — Kalcio karbido ir magnio reagentai, skirti plieno ir dujų pramonei), 2 straipsnio g ir h punktus tiek, kiek jie susiję su Evonik Degussa GmbH ir AlzChem AG, bet pažymėti, kad šis panaikinimas neturi įtakos nei vienos iš dviejų bendrovių atleidimui nuo joms solidariai už to paties sprendimo 1 straipsnio f punkte konstatuotą pažeidimą paskirtos baudos sumokėjimo SKW Stahl Technik GmbH & Co. KG atžvilgiu ir nuo šiai įmonei paskirtos baudos pagal to paties sprendimo 2 straipsnio g punktą.

                  2.

                  Už Evonik Degussa ir AlzChem priskirtą pažeidimą, konstatuotą Sprendimo C(20090 5791 galutinis 1 straipsnio f punkte, skiriamos tokios baudos:

                              —

                              Evonik Degussa ir AlzChem solidariai: 2,49 mln. eurų, pažymint, kad bus laikoma, jog Evonik Degussa ir AlzChem sumokėjo šią baudą įskaičius SKW Stahl Technik sumokėtas sumas, kaip pagal to paties sprendimo 2 straipsnio f ir g punktuose jai paskirtą baudą;

                              —

                              Evonik Degussa, vienai atsakingai už šios baudos sumokėjimą, 1,24 mln. eurų.

                  3.

                  Atmesti kitą ieškinio dalį.

                  4.

                  Evonik Degussa ir AlzChem padengia du trečdalius savo bylinėjimosi išlaidų ir du trečdalius Europos Komisijos bylinėjimosi išlaidų. Komisija padengia trečdalį savo ir trečdalį Evonik Degussa ir AlzChem patirtų bylinėjimosi išlaidų.

         (1)  OL C 297, 2009 12 5.


title: Byla T-749/15: 2017 m. sausio 24 d. Bendrojo Teismo sprendimas byloje Nausicaa Anadyomène/ECB (Deliktinė atsakomybė — Ekonominė ir pinigų politika — ECB — Nacionaliniai centriniai bankai — Graikijos viešosios skolos restruktūrizavimas — Vertybinių popierių pirkimo programa — Tik Eurosistemos centriniams bankams taikomas vertybinių popierių mainų susitarimas — Privataus sektoriaus įtraukimas — Bendrų veiksmų sąlygos — Kredito vertės padidinimas taikant išpirkimo schemą, skirtą vertybinių popierių, kaip garantijų, statusui sustiprinti — Privatūs kreditoriai — Komerciniai bankai — Pakankamai aiškus teisės normos, suteikiančios teisių privatiems asmenims, pažeidimas — Teisėti lūkesčiai — Vienodas požiūris)

text:
               6.3.2017

               LT

               Europos Sąjungos oficialusis leidinys

               C 70/19

         2017 m. sausio 24 d. Bendrojo Teismo sprendimas byloje Nausicaa Anadyomène/ECB

   (Byla T-749/15) (1)

   ((Deliktinė atsakomybė - Ekonominė ir pinigų politika - ECB - Nacionaliniai centriniai bankai - Graikijos viešosios skolos restruktūrizavimas - Vertybinių popierių pirkimo programa - Tik Eurosistemos centriniams bankams taikomas vertybinių popierių mainų susitarimas - Privataus sektoriaus įtraukimas - Bendrų veiksmų sąlygos - Kredito vertės padidinimas taikant išpirkimo schemą, skirtą vertybinių popierių, kaip garantijų, statusui sustiprinti - Privatūs kreditoriai - Komerciniai bankai - Pakankamai aiškus teisės normos, suteikiančios teisių privatiems asmenims, pažeidimas - Teisėti lūkesčiai - Vienodas požiūris))
   (2017/C 070/26)
   Proceso kalba: prancūzų

      Šalys

      Ieškovai: Nausicaa Anadyomène SAS (Paryžius, Prancūzija) ir Banque d’escompte (Paryžius), atstovaujami advokatų S. Rodrigues ir A. Tymen

      Atsakovas: Europos Centrinis Bankas, atstovaujamas O. Heinz, G. Varhelyi ir F. von Lindeiner, padedamų advokato H.-G. Kamann

      Dalykas

   SESV 268 straipsniu pagrįstas prašymas, kuriuo siekiama, kad ieškovams būtų atlyginta žala, patirta, kaip jie teigia, priėmus, be kita ko, 2012 m. kovo 5 d. ECB sprendimą dėl Graikijos Respublikos išleistų arba visapusiškai garantuotų antrinę rinką turinčių skolos priemonių tinkamumo Graikijos Respublikos skolos mainų pasiūlymo kontekste (ECB/2012/3) (OL L 77, 2012, p. 19) bei kitas su Graikijos viešosios skolos restruktūrizavimu susijusias ECB priemones.

      Rezoliucinė dalis

               1.

               Atmesti ieškinį.

               2.

               Priteisti iš Nausicaa Anadyomène SAS ir Banque d’escompte bylinėjimosi išlaidas.

      (1)  OL C 68, 2016 2 22.


20150731058617092015/C 270/493442015TC27020150817LT01LTINFO_JUDICIAL20150701394021Byla T-344/15: 2015 m. liepos 1 d. pareikštas ieškinys byloje Prancūzija/Komisija

 ---documentbreak--- C2702015LT3910120150701LT00493914022015 m. liepos 1 d. pareikštas ieškinys byloje Prancūzija/Komisija

   (Byla T-344/15)2015/C 270/49Proceso kalba: prancūzų
      Šalys

      Ieškovė: Prancūzijos Respublika, atstovaujama F. Alabrune, G. de Bergues, D. Colas ir F. Fize

      Atsakovė: Europos Komisija

      Reikalavimai

   Ieškovė Bendrojo Teismo prašo:

            —

            panaikinti 2015 m. balandžio 21 d. Europos Komisijos sprendimą GESTDEM 2014/6046 dėl kartotinės paraiškos leisti susipažinti su dokumentais pagal 2001 m. gegužės 30 d. Europos Parlamento ir Tarybos reglamentą (EB) Nr. 1049/2001 dėl galimybės susipažinti su Europos Parlamento, Tarybos ir Komisijos dokumentais,

            —

            priteisti iš Komisijos bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi trimis pagrindais.

            1.

            Pirmasis ieškinio pagrindas, susijęs su Reglamento (EB) Nr. 1049/2001 (
                  1
               ) 4 straipsnio 5 dalies, pagal kurią nustatyta, kad valstybė narė gali prašyti institucijos neatskleisti iš tos valstybės narės kilusio dokumento be jos išankstinio sutikimo, pažeidimu.

            2.

            Antrasis ieškinio pagrindas, pateiktas subsidiariai, susijęs su pareigos motyvuoti neįvykdymu, kiek tai susiję su tuo, kad netaikyta Reglamento (EB) Nr. 1049/2001 4 straipsnio 2 dalies trečioje įtraukoje nustatyta išimtis.

            3.

            Trečiasis ieškinio pagrindas, pateiktas subsidiariai, jeigu nebus tenkinami pirmieji du reikalavimai, susijęs su Reglamento (EB) Nr. 1049/2001 4 straipsnio 2 dalies antros ir trečios įtraukų pažeidimu. Ieškovė teigia, kad Komisija galėjo atsisakyti leisti susipažinti su Prancūzijos valdžios institucijų dokumentais, pateiktais vykdant Direktyvoje 98/34/EB (
                  2
               ) nustatytą procedūrą, nes ta procedūra yra tyrimo veikla, kaip tai suprantama pagal nurodytą straipsnį.

      (
         1
      )	2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, p. 43; 2004 m. specialusis leidimas lietuvių k., 1 sk., 3 t., p. 331).
   (
         2
      )	1998 m. birželio 22 d. Europos Parlamento ir Tarybos direktyva 98/34/EB, nustatanti informacijos apie techninius standartus ir reglamentus teikimo tvarką (OL L 204, p. 37; 2004 m. specialusis leidimas lietuvių k., 13 sk., 20 t., p. 337).


title: Byla T-679/14: 2014 m. rugsėjo 19 d. pareikštas ieškinys byloje Teva UK ir kt./Komisija

text:
               17.11.2014

               LT

               Europos Sąjungos oficialusis leidinys

               C 409/54

         2014 m. rugsėjo 19 d. pareikštas ieškinys byloje Teva UK ir kt./Komisija

   (Byla T-679/14)
   2014/C 409/74
   Proceso kalba: anglų

      Šalys

      Ieškovės: Teva UK Ltd (Vakarų Jorkšyras, Jungtinė Karalystė), Teva Pharmaceuticals Europe BV (Utrechtas, Nyderlandai) ir Teva Pharmaceutical Industries Ltd (Jeruzalė, Israelis), atstovaujamos advokatų D. Tayar ir A. Richard

      Atsakovė: Europos Komisija

      Reikalavimai

   Ieškovės Bendrojo Teismo prašo:

               —

               priimti šį ieškinį ir pripažinti jį priimtinu,

               —

               panaikinti 2014 m. liepos 9 d. Sprendimo COMP/AT.39612 „Perindopril (Servier)“ 3 straipsnį tiek, kiek jame nustatyta, kad Teva UK limited, Teva Pharmaceuticals Europe B.V. ir Teva Pharmaceutical Industries Limited pažeidė Sutarties 101 straipsnį,

               —

               panaikinti 2014 m. liepos 9 d. Sprendimo COMP/AT.39612 „Perindopril (Servier)“ 7 straipsniu Teva UK limited, Teva Pharmaceuticals Europe B.V. ir Teva Pharmaceutical Industries Limited skirtą baudą,

               —

               Teismui nepanaikinus sprendimo 3 straipsnio arba nepanaikinus visos baudos, ją žymiai sumažinti ir

               —

               priteisti iš Komisijos bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi penkiais pagrindais.

               1.

               Pirmajame ieškinio pagrinde teigiama, kad Komisija padarė teisės ir fakto klaidų, kvalifikuodama 2006 m. birželio 13 d.Teva ir Servier sudarytą susitarimą (toliau – Susitarimas) kaip tikslingą konkurencijos ribojimą. Teisiniu požiūriu, Komisija klaidingai kvalifikavo kaip tikslingą ribojimą visus susitarimus, galinčius riboti konkurenciją, o ne vien tuos, kurie dėl savo pobūdžio vienareikšmiškai bus pakankamai žalingi konkurencijai. Faktiniu požiūriu, derybų dėl Susitarimo metu vyravusios aplinkybės, ypač faktinė rizika intelektinės nuosavybės srityje, su kuria susidūrė Teva, įrodo, kad Teva sudarė Susitarimą tam, kad užtikrintų patekimą į rinką greitu laiku, o ne tam, kad mainais už uždelstą patekimą gautų paskatą.

               2.

               Antrajame ieškinio pagrinde teigiama, kad Komisija padarė teisės ir fakto klaidų, kvalifikuodama Susitarimą kaip ribojimą pagal poveikį, nes sprendime nepateikiama pakankamai konkurencijos ribojimo įrodymų, palyginti su atitinkamu priešingu atveju.

               3.

               Trečiajame ieškinio pagrinde teigiama, kad net jei Teismas nustatytų, jog Susitarimas patenka į SESV 101 straipsnio 1 dalies taikymo sritį, jis turėtų padaryti išvadą, kad Komisija netinkamai išnagrinėjo ieškovių pateiktus argumentus ir įrodymus, pagrindžiančius efektyvumo egzistavimą ir Susitarimo atitiktį visoms SESV 101 straipsnio 3 dalies sąlygoms.

               4.

               Ketvirtajame ieškinio pagrinde teigiama, kad ieškovėms skirta bauda turi būti panaikinta arba bent jau gerokai sumažinta. Pirma, sprendimu skiriant Teva didelę baudą, buvo pažeisti teisinio tikrumo, negaliojimo atgal ir teisėtų lūkesčių principai. Antra, skirdama Teva pernelyg didelę baudą, Komisija nukrypo nuo savo baudų nustatymo metodo gairių ir pažeidė teisinio tikrumo, teisėtų lūkesčių, proporcingumo ir vienodo požiūrio principus.

               5.

               Penktajame ieškinio pagrinde teigiama, kad Komisija padarė reikšmingų procedūrinių klaidų.


title: Byla T-78/09 P: 2010 m. kovo 17 d. Bendrojo Teismo sprendimas byloje Parlamentas prieš Collée (Apeliacinis skundas — Viešoji tarnyba — Pareigūnai — Pareigų paaukštinimas — 2004 m. pareigų paaukštinimas — Nuopelnų balų skyrimo procedūra — Įrodymų iškraipymas — Motyvavimas — Ataskaitų komiteto nuomonės reikšmė — Diskriminacijos draudimo principas)

text:
               1.5.2010

               LT

               Europos Sąjungos oficialusis leidinys

               C 113/45

         2010 m. kovo 17 d. Bendrojo Teismo sprendimas byloje Parlamentas prieš Collée

   (Byla T-78/09 P) (1)

   (Apeliacinis skundas - Viešoji tarnyba - Pareigūnai - Pareigų paaukštinimas - 2004 m. pareigų paaukštinimas - Nuopelnų balų skyrimo procedūra - Įrodymų iškraipymas - Motyvavimas - Ataskaitų komiteto nuomonės reikšmė - Diskriminacijos draudimo principas)
   2010/C 113/72
   Proceso kalba: prancūzų

      Šalys

      Ieškovas: Europos Parlamentas, atstovaujamas iš pradžių C. Burgos irA. Lukošiūtės, po to — R. Ignătescu

      Atsakovas: Laurent Collée, atstovaujamas advokatų S. Orlandi, A. Coolen, J-N. Louis ir É. Marchal

      Dalykas

   Apeliacinis skundas dėl 2008 m. gruodžio 11 d. Europos Sąjungos Tarnautojų teismo (trečioji kolegija) Sprendimo Collée prieš Parlamentą (F-148/06, dar nepaskelbtas rinkinyje) panaikinimo.

      Sprendimo rezoliucinė dalis

               1.

               Atmesti apeliacinį skundą.

               2.

               Nurodyti Europos Parlamentui padengti savo ir Laurent Collée bylinėjimosi šioje instancijoje išlaidas.

      (1)  OL C 102, 2009 5 1.


title: Byla C-554/12 P: 2014 m. liepos 17 d. Teisingumo Teismo (trečioji kolegija) sprendimas byloje Europos Komisija/Dimosia Epicheirisi Ilektrismou AE (DEI) , Graikijos Respublika (Apeliacinis skundas — Konkurencija — EB 86 straipsnio 3 dalis — Sprendimas palikti galioti valstybės įmonei Graikijos suteiktas privilegijas tirti ir eksploatuoti lignito telkinius — Pažeidimas — Sprendimas — Nesuderinamumas su Sąjungos teise — Ankstesnis sprendimas — Specifinių priemonių įgyvendinimas — Pažeidimo antikonkurencinio poveikio pašalinimas — Ieškinys dėl panaikinimo)

text:
               15.9.2014

               LT

               Europos Sąjungos oficialusis leidinys

               C 315/7

         2014 m. liepos 17 d. Teisingumo Teismo (trečioji kolegija) sprendimas byloje Europos Komisija/Dimosia Epicheirisi Ilektrismou AE (DEI), Graikijos Respublika

   (Byla C-554/12 P) (1)

   ((Apeliacinis skundas - Konkurencija - EB 86 straipsnio 3 dalis - Sprendimas palikti galioti valstybės įmonei Graikijos suteiktas privilegijas tirti ir eksploatuoti lignito telkinius - Pažeidimas - Sprendimas - Nesuderinamumas su Sąjungos teise - Ankstesnis sprendimas - Specifinių priemonių įgyvendinimas - Pažeidimo antikonkurencinio poveikio pašalinimas - Ieškinys dėl panaikinimo))
   2014/C 315/09
   Proceso kalba: graikų

      Šalys

      Apeliantė: Europos Komisija, atstovaujama T. Christoforou ir A. Antoniadis, padedamų dikigoros A. Oikonomou

      Kitos proceso šalys: Dimosia Epicheirisi Ilektrismou AE (DEI), atstovaujama dikigoros P. Anestis; Graikijos Respublika, atstovaujama P. Mylonopoulos, M.-T. Marinos ir K. Boskovits

      Rezoliucinė dalis

               1.

               Panaikinti Europos Sąjungos Bendrojo Teismo sprendimą DEI/Komisija (T-421/09, EU:T:2012:450).

               2.

               Grąžinti bylą Europos Sąjungos Bendrajam Teismui.

               3.

               Atidėti bylinėjimosi išlaidų klausimo nagrinėjimą.

      (1)  OL C 32, 2013 2 2.


title: Byla C-549/09: 2011 m. spalio 20 d. Teisingumo Teismo (šeštoji kolegija) sprendimas byloje Europos Komisija prieš Prancūzijos Respubliką (Valstybės įsipareigojimų neįvykdymas — Valstybės pagalba — Pagalba, suteikta akvakultūros produktų gamintojams ir žvejams — Sprendimas, kuriuo ši pagalba pripažįstama nesuderinama su bendrąja rinka — Pareiga nedelsiant susigrąžinti neteisėta ir nesuderinama pripažintą pagalbą ir apie tai informuoti Komisiją — Neįvykdymas — Absoliutus negalėjimas vykdyti)

text:
               10.12.2011

               LT

               Europos Sąjungos oficialusis leidinys

               C 362/5

         2011 m. spalio 20 d. Teisingumo Teismo (šeštoji kolegija) sprendimas byloje Europos Komisija prieš Prancūzijos Respubliką

   (Byla C-549/09) (1)

   (Valstybės įsipareigojimų neįvykdymas - Valstybės pagalba - Pagalba, suteikta akvakultūros produktų gamintojams ir žvejams - Sprendimas, kuriuo ši pagalba pripažįstama nesuderinama su bendrąja rinka - Pareiga nedelsiant susigrąžinti neteisėta ir nesuderinama pripažintą pagalbą ir apie tai informuoti Komisiją - Neįvykdymas - Absoliutus negalėjimas vykdyti)
   2011/C 362/06
   Proceso kalba: prancūzų

      Šalys

      Ieškovė: Europos Komisija, atstovaujama E. Gippini Fournier ir K. Walkerová

      Atsakovė: Prancūzijos Respublika, atstovaujama G. de Bergues ir J. Gstalter

      Dalykas

   Valstybės įsipareigojimų neįvykdymas — Priemonių, būtinų įgyvendinti 2004 m. liepos 14 d. Komisijos sprendimą 2005/239/EB dėl tam tikrų pagalbos priemonių, kurias Prancūzija įgyvendino akvakultūros produktų gamintojams ir žvejams (OL L 74, 2005, p. 49) nesiėmimas — Pareiga nedelsiant susigrąžinti neteisėta ir nesuderinama su bendrąja rinka pripažintą pagalbą ir apie tai informuoti Komisiją

      Rezoliucinė dalis

               1.

               Per nustatytą terminą neįvykdžiusi 2004 m. liepos 14 d. Komisijos sprendimo 2005/239/EB dėl tam tikrų pagalbos priemonių, kurias Prancūzija įgyvendino akvakultūros produktų gamintojams ir žvejams, susigrąžindama iš gavėjų pagalbą, kuri minėto sprendimo 2 ir 3 straipsniais pripažinta neteisėta ir nesuderinama su bendrąja rinka, Prancūzijos Respublika neįvykdė įsipareigojimų pagal SESV 288 straipsnio ketvirtą pastraipą ir minėto sprendimo 4 straipsnį.

               2.

               Priteisti iš Prancūzijos Respublikos bylinėjimosi išlaidas.

      (1)  OL C 80, 2010 3 27.


title: Byla C-70/15: 2015 m. vasario 17 d. Sąd Najwyższy (Lenkija) pateiktas prašymas priimti prejudicinį sprendimą byloje Emmanuel Lebek/Janusz Domino

text:
               26.5.2015

               LT

               Europos Sąjungos oficialusis leidinys

               C 171/13

         2015 m. vasario 17 d.Sąd Najwyższy (Lenkija) pateiktas prašymas priimti prejudicinį sprendimą byloje Emmanuel Lebek/Janusz Domino

   (Byla C-70/15)
   (2015/C 171/15)
   Proceso kalba: lenkų

      Prašymą priimti prejudicinį sprendimą pateikęs teismas

      Sąd Najwyższy

      Šalys pagrindinėje byloje

      Pareiškėjas: Emmanuel Lebek

      Atsakovas: Janusz Domino

      Prejudiciniai klausimai

               1.

               Ar 2000 m. gruodžio 22 d. Tarybos reglamento (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (1) 34 straipsnio 2 punktą reikia aiškinti taip, kad jame apibrėžta galimybė apskųsti sprendimą apima ir tokį atvejį, kai skundą galima paduoti per nacionalinėje teisėje nustatytą terminą, taip pat tokį atvejį, kai šis terminas jau yra pasibaigęs, tačiau įmanoma pateikti prašymą atleisti nuo šio termino praleidimo pasekmių, o vėliau, kai šis prašymas patenkinamas, paduoti atitinkamą skundą?

               2.

               Ar 2007 m. lapkričio 13 d. Europos Parlamento ir Tarybos reglamento (EB) Nr. 1393/2007 dėl teisminių ir neteisminių dokumentų civilinėse arba komercinėse bylose įteikimo valstybėse narėse („dokumentų įteikimas“) ir panaikinančio Tarybos reglamentą (EB) Nr. 1348/2000 (2) 19 straipsnio 4 dalį reikia aiškinti taip, kad pagal ją draudžiama taikyti nacionalinės teisės nuostatas, reglamentuojančias galimybę atleisti nuo apskundimo termino praleidimo pasekmių, o gal taip, kad atsakovas gali pasirinkti – paduoti minėtoje nuostatoje numatytą prašymą ar pasinaudoti atitinkamu nacionalinėje teisėje numatytu institutu?

      (1)  OL L 12, p. 1; 2004 m. specialusis leidimas lietuvių k., 19 sk., 4 t., p. 42.

      (2)  OL L 324, p. 79.


title: Byla C-269/11: 2013 m. rugsėjo 26 d. Teisingumo Teismo (trečioji kolegija) sprendimas byloje Europos Komisija prieš Čekijos Respubliką (Valstybės įsipareigojimų neįvykdymas — Apmokestinimas — PVM — Direktyva 2006/112/EB — 306-310 straipsniai — Speciali schema kelionių organizatoriams — Kalbinių versijų skirtumai — Nacionalinės teisės aktai, kuriuose numatyta, kad ši speciali schema taikoma kitiems asmenims nei keleiviai — „Keleivio“ ir „kliento“ sąvokos)

text:
               23.11.2013

               LT

               Europos Sąjungos oficialusis leidinys

               C 344/7

         2013 m. rugsėjo 26 d. Teisingumo Teismo (trečioji kolegija) sprendimas byloje Europos Komisija prieš Čekijos Respubliką

   (Byla C-269/11) (1)

   (Valstybės įsipareigojimų neįvykdymas - Apmokestinimas - PVM - Direktyva 2006/112/EB - 306-310 straipsniai - Speciali schema kelionių organizatoriams - Kalbinių versijų skirtumai - Nacionalinės teisės aktai, kuriuose numatyta, kad ši speciali schema taikoma kitiems asmenims nei keleiviai - „Keleivio“ ir „kliento“ sąvokos)
   2013/C 344/08
   Proceso kalba: čekų

      Šalys

      Ieškovė: Europos Komisija, atstovaujama L. Lozano Palacios ir M. Šimerdová

      Atsakovė: Čekijos Respublika, atstovaujama M. Smolek ir J. Očková

      Atsakovės pusėje įstojusios į bylą šalys: Graikijos Respublika, atstovaujama E.-M. Mamouna, Ispanijos Karalystė, atstovaujama S. Centeno Huerta, Prancūzijos Respublika, atstovaujama G. de Bergues ir J.-S. Pilczer, Lenkijos Respublika, atstovaujama B. Majczyna, Suomijos Respublika, atstovaujama J. Heliskoski

      Dalykas

   Valstybės įsipareigojimų neįvykdymas — 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (OL L 347, p. 1) 306-310 straipsnių pažeidimas — Nacionalinės teisės aktas, numatantis specialios kelionių agentūroms skirtos apmokestinimo schemos taikymą sandoriams, kuriuos šios sudaro ne keleivių naudai

      Rezoliucinė dalis

               1)

               Atmesti ieškinį.

               2)

               Europos Komisija padengia Čekijos Respublikos patirtas bylinėjimosi išlaidas.

               3)

               Graikijos Respublika, Ispanijos Karalystė, Prancūzijos Respublika, Lenkijos Respublika ir Suomijos Respublika padengia kiekviena savo bylinėjimosi išlaidas.

      (1)  OL C 232, 2011 8 6.


title: Byla T-426/14: 2014 m. birželio 12 d. pareikštas ieškinys byloje Distribuidores y Transportistas de Productos Petrolíferos/Komisija

text:
               4.8.2014

               LT

               Europos Sąjungos oficialusis leidinys

               C 253/56

         2014 m. birželio 12 d. pareikštas ieškinys byloje Distribuidores y Transportistas de Productos Petrolíferos/Komisija

   (Byla T-426/14)
   2014/C 253/74
   Proceso kalba: ispanų

      Šalys

      Ieškovė: Distribuidores y Transportistas de Productos Petrolíferos, SA (Barselona, Ispanija), atstovaujama advokatų J. García Muñoz, J. Jiménez-Blanco ir J. Corral García

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               Panaikinti ginčijamą sprendimą.

               —

               Priteisti iš Komisijos visas su šiuo procesu susijusias bylinėjimosi išlaidas.

      Ieškinio pagrindai ir pagrindiniai argumentai

   Ieškinio pagrindai ir pagrindiniai argumentai yra tokie patys, kaip nurodytieji byloje T-392/14.


title: Byla T-334/12: 2012 m. liepos 25 d. pareikštas ieškinys byloje Plantavis ir NEM prieš Komisiją ir EFSA

text:
               13.10.2012

               LT

               Europos Sąjungos oficialusis leidinys

               C 311/9

         2012 m. liepos 25 d. pareikštas ieškinys byloje Plantavis ir NEM prieš Komisiją ir EFSA

   (Byla T-334/12)
   2012/C 311/11
   Proceso kalba: vokiečių

      Šalys

      Ieškovės: Plantavis GmbH (Berlynas, Vokietija) ir NEM, Verband mittelständischer europäischer Hersteller und Distributoren von Nahrungsergänzungsmitteln & Gesundheitsprodukten e.V. (Laudertas, Vokietija), atstovaujamos advokato T. Büttner)

      Atsakovės: Europos Komisija ir Europos maisto saugos tarnyba

      Reikalavimai

   Ieškovės prašo:

               —

               panaikinti Reglamente (EB) Nr. 1924/2006 (1) kartu su Reglamentu (ES) Nr. 432/2012 (2) ir Europos Komisijos ES leidžiamų ir neleidžiamų vartoti teiginių apie sveikumą registru nustatytus draudimus.

      Ieškinio pagrindai ir pagrindiniai argumentai

   Grįsdamos ieškinį ieškovės visų pirma teigia, kad Europos teisės aktų leidėjas neturi kompetencijos priimti ginčijamus reglamentus.
   Antra, jos tvirtina, kad reglamentais Nr. 1924/2006 bei Nr. 432/2012 ir ES leidžiamų ir neleidžiamų vartoti teiginių apie maisto produktų maistingumą ir sveikumą registru neteisėtai paveikiama pagrindinėmis teisėmis saugojama maisto pramonės subjektų teisinė padėtis ir vartotojų bei specialistų teisė į informaciją. Atsižvelgdamos į tai ieškovės visų pirma teigia, kad ginčijamuose reglamentuose nustatyti draudimai vartoti teiginius apie maistingumą ir sveikumą yra neproporcingi. Tai ypač pasakytina apie draudimą vartoti objektyviai teisingus teiginius apie maistingumą ir sveikumą, kaip antai „geresnis biologinis įsisavinamumas“. Be to, reglamentai nėra tinkami užsibrėžtam tikslui pasiekti, nes EFSA ir Komisija neparengė suprantamos, skaidrios ir vienodos mokslinių standartų nustatymo koncepcijos. Ieškovės taip pat nurodo, kad medžiagos ir maisto pramonės įmonės vertinamos skirtingai nediferencijuojant. Draudimai nėra būtini, nes priėmus Direktyvą 2003/13/EB (3) ir Reglamentą (ES) Nr. 1169/2011 (4) klaidinanti maisto produktų reklama buvo uždrausta visose ES valstybėse narėse.

      (1)  2006 m. gruodžio 20 d. Europos Parlamento ir Tarybos reglamentas (EB) Nr. 1924/2006 dėl teiginių apie maisto produktų maistingumą ir sveikatingumą (OL L 404, p. 9).

      (2)  2012 m. gegužės 16 d. Komisijos reglamentas (ES) Nr. 432/2012 dėl tam tikrų leidžiamų vartoti teiginių apie maisto produktų sveikumą, išskyrus teiginius apie susirgimo rizikos mažinimą, vaikų vystymąsi ir sveikatą, sąrašo sudarymo (OL L 136, p. 1).

      (3)  2003 m. vasario 10 d. Komisijos direktyva 2003/13/EB, iš dalies pakeičianti Direktyvą 96/5/EB dėl perdirbtų grūdinių maisto produktų ir maisto kūdikiams bei mažiems vaikams (OL L 41, p. 33; 2004 m. specialusis leidimas lietuvių k., 13 sk., 31 t., p. 132).

      (4)  2011 m. spalio 25 d. Europos Parlamento ir Tarybos reglamentas (ES) Nr. 1169/2011 dėl informacijos apie maistą teikimo vartotojams, kuriuo iš dalies keičiami Europos Parlamento ir Tarybos reglamentai (EB) Nr. 1924/2006 ir (EB) Nr. 1925/2006 bei kuriuo panaikinami Komisijos direktyva 87/250/EEB, Tarybos direktyva 90/496/EEB, Komisijos direktyva 1999/10/EB, Europos Parlamento ir Tarybos direktyva 2000/13/EB, Komisijos direktyvos 2002/67/EB ir 2008/5/EB bei Komisijos reglamentas (EB) Nr. 608/2004 (OL L 304, p. 18).


title: Byla T-205/16: 2016 m. gegužės 4 d. pareikštas ieškinys byloje Lietuvos Respublika/Europos Komisija

text:
               11.7.2016

               LT

               Europos Sąjungos oficialusis leidinys

               C 251/34

         2016 m. gegužės 4 d. pareikštas ieškinys byloje Lietuvos Respublika/Europos Komisija

   (Byla T-205/16)
   (2016/C 251/40)
   Proceso kalba: lietuvių

      Šalys

      Ieškovė: Lietuvos Respublika, atstovaujama D. Kriaučiūno, R. Krasuckaitės ir D. Stepanienės

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               panaikinti 2016 m. vasario 23 d. Komisijos sprendimą Nr. C(2016)969 Final dėl Sanglaudos fondo paramos Lietuvoje vykdomam projektui „Techninė parama Sanglaudos fondui Lietuvos Respublikoje valdyti“ sumažinimo (2005LT16CPA001) tiek, kiek juo numatyta sumažinti paramą 137 864,61 EUR suma,

               —

               priteisti iš Europos Komisijos bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį Lietuvos Respublika remiasi pagrindu, kuris susijęs su Komisijos reglamento Nr. 16/2003 (1) 11 straipsnio, taikomo kartu su teisėtų lūkesčių principu, nuostatų pažeidimu, nes Europos Komisija, nuspręsdama sumažinti 2000–2006 m. Europos Sąjungos Sanglaudos fondo paramą:

               —

               neatsižvelgė į tai, kad PVM išlaidos, patirtos įgyvendinant Komisijos sprendimu Nr. K(2005)5291 (2) patvirtintą projektą „Techninė parama Sanglaudos fondui Lietuvos Respublikoje valdyti“ (toliau – projektas) buvo tinkamos kompensuoti pagal nustatytus Reglamento Nr. 16/2003 11 straipsnio 1 dalies ir kitus reikalavimus,

               —

               netinkamai aiškino Reglamento Nr. 16/2003 11 straipsnio 3 dalies nuostatos taikymą projektui, kadangi neatsižvelgiant į tai, ar PVM išlaidos yra susigrąžintinos, ar ne, toks aiškinimas prieštarautų to paties straipsnio 1 dalyje nurodytai taisyklei ir stokotų teisinės logikos bei praktiško pritaikomumo finansuojant Sanglaudos fondo projektus,

               —

               neatsižvelgė į Komisijos sprendimo Nr. K(2005)5291 3 straipsnio 2 dalį, kurioje numatyta, kad vadovaujantis Reglamento Nr. 1164/94 (3) 7 straipsnio 4 dalimi, buvo skirta 100 % projekto vertės Bendrijos parama (t. y. nuosavas projekto vykdytojo įnašas nebuvo numatytas) ir valstybė narė pagrįstai tikėjosi, kad projektas bus visiškai finansuojamas Sanglaudos fondo lėšomis, t. y. kad tinkamai bus taikomos visos Reglamento Nr. 16/2003 nuostatos.

      (1)  2003 m. sausio 6 d. Komisijos reglamentas (EB) Nr. 16/2003, nustatantis specialias išsamias Tarybos reglamento (EB) Nr. 1164/94 įgyvendinimo taisykles dėl išlaidų priemonėms, kurias iš dalies finansuoja Sanglaudos fondas, tinkamumo (OL L 2, p. 7; 2004 m. specialusis leidimas lietuvių k., 14 sk., 1 t., p. 189).

      (2)  2005 m. gruodžio 8 d. Komisijos sprendimas Nr. K(2005) 5291 dėl paramos iš Sanglaudos fondo skyrimo projektui dėl techninės paramos Sanglaudos fondui Lietuvos Respublikoje valdyti CCI 2005/LT/16/C/PA/001, iš dalies pakeistas 2008 m. balandžio 15 d. Komisijos sprendimu Nr. K(2008)1566 ir 2011 m. gegužės 20 d. Komisijos sprendimu Nr. K(2011)3668.

      (3)  1994 m. gegužės 16 d. Tarybos reglamentas (EB) Nr. 1164/94, įsteigiantis Sanglaudos fondą (OL L 130, p. 1; 2004 m. specialusis leidimas lietuvių k. 14 sk., 1 t., p. 9), paskutinį kartą keistas 2006 m. liepos 11 d. Tarybos reglamentu (EB) Nr. 1084/2006, įsteigiančiu Sanglaudos fondą ir panaikinančiu Reglamentą (EB) Nr. 1164/94 (OL L 210, p. 79).


title: Byla F-110/06 2006 m. rugsėjo 15 d. pareikštas ieškinys byloje Carpi Badía prieš Komisiją

text:
               18.11.2006

               LT

               Europos Sąjungos oficialusis leidinys

               C 281/48

         2006 m. rugsėjo 15 d. pareikštas ieškinys byloje Carpi Badía prieš Komisiją

   (Byla F-110/06)
   (2006/C 281/85)
   Proceso kalba: prancūzų
   Šalys

      Ieškovas: José María Carpi Badía (Liuksemburgas, Liuksemburgas), atstovaujamas avvocati B. Cortese ir C. Cortese

      Atsakovė: Europos Bendrijų Komisija
   Ieškovo reikalavimai

               —

               Panaikinti Paskyrimų tarnybos sprendimą, patvirtintą 2006 m. birželio 6 d. sprendimu, atmetančiu ieškovo skundą Nr. R/73/06, skirti ieškovui nepakankamai pirmenybės balų, kad būtų paaukštintos jo pareigos vykdant 2005 m. paaukštinimo procedūrą, ir nepaaukštinti jo pareigų per šią procedūrą.

               —

               Priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai
   Šioje byloje nurodyti ieškinio pagrindai ir pagrindiniai argumentai yra praktiškai identiški nurodytiems byloje F-109/06, apie kurią pranešimas paskelbtas tame pačiame Europos Sąjungos oficialiojo leidinio numeryje.


title: Byla F-42/09: 2010 m. birželio 29 d. Tarnautojų teismo (pirmoji kolegija) sprendimas byloje Esneau-Kappé prieš Europos policijos biurą (Europolas) (Viešoji tarnyba — Europolo darbuotojai — Sutarties nepratęsimas — Neterminuota sutartis — Europolo tarnybos nuostatų 6 straipsnis — Teisės į gynybą paisymo principas)

text:
               23.10.2010

               LT

               Europos Sąjungos oficialusis leidinys

               C 288/71

      2010 m. birželio 29 d. Tarnautojų teismo (pirmoji kolegija) sprendimas byloje Esneau-Kappé prieš Europos policijos biurą (Europolas)

      (Byla F-42/09) (1)

      (Viešoji tarnyba - Europolo darbuotojai - Sutarties nepratęsimas - Neterminuota sutartis - Europolo tarnybos nuostatų 6 straipsnis - Teisės į gynybą paisymo principas)
      (2010/C 288/133)
      Proceso kalba: olandų

         Šalys

         Ieškovė: Anne Esneau-Kappé (Haga, Nyderlandai), iš pradžių atstovaujama advokato P. de Casparis, vėliau — advokatų W. J. Dammingh ir N. D. Dane

         Atsakovas: Europos policijos biuras (Europolas), atstovaujamas D. Neumann ir D. El Khoury, padedamų advokatų B. Wägenbaur ir R. Van der Hout

         Dalykas

      2008 m. birželio 12 d. sprendimo, kuriuo ieškovei pranešama, kad nėra galimybės jai pasiūlyti nuolatinės darbo vietos, ir 2009 m. sausio 7 d. sprendimo, kuriuo atmestas skundas dėl pirmojo sprendimo, panaikinimas

         Sprendimo rezoliucinė dalis

                  1.

                  Panaikinti 2008 m. birželio 12 d. sprendimą, kuriuo Europos policijos biuras (Europolas) atsisakė pasiūlyti A. Esneau-Kappé sudaryti neterminuotą sutartį.

                  2.

                  Priteisti iš Europolo bylinėjimosi išlaidas.

         (1)  OL C 180, 2009 8 1, p. 63.


title: Bylos T-220/02 išbraukimas iš registro

text:
               11.9.2004

               LT

               Europos Sąjungos oficialusis leidinys

               C 228/44

         Bylos T-220/02 (1) išbraukimas iš registro
   (2004/C 228/105)

      (Bylos kalba: prancūzų)

   Europos Bendrijų Pirmosios instancijos teismas (viena teisėja M. E. Martins Ribeiro) 2004 m. gegužės 12 d. nutartimi nurodė išbraukti iš registro bylą T-220/02 Antonio Silva prieš Europos Bendrijų Komisiją.

      (1)  OL C 247, 2002 10 12.


title: Byla C-515/15 P: 2016 m. rugsėjo 25 d. Roland SE pateiktas apeliacinis skundas dėl 2015 m. liepos 16 d. Bendrojo Teismo (devintoji kolegija) priimto sprendimo byloje T-631/14, Roland SE/Europos Sąjungos intelektinės nuosavybės tarnyba

text:
               5.9.2016

               LT

               Europos Sąjungos oficialusis leidinys

               C 326/6

         2016 m. rugsėjo 25 d.Roland SE pateiktas apeliacinis skundas dėl 2015 m. liepos 16 d. Bendrojo Teismo (devintoji kolegija) priimto sprendimo byloje T-631/14, Roland SE/Europos Sąjungos intelektinės nuosavybės tarnyba

   (Byla C-515/15 P)
   (2016/C 326/10)
   Proceso kalba: prancūzų

      Šalys

      Apeliantė: Roland SE, atstovaujama advokatės C. Onken

      Kitos proceso šalys: Europos Sąjungos intelektinės nuosavybės tarnyba, Christian Louboutin
   2016 m. balandžio 14 d. nutartimi Teisingumo Teismas (devintoji kolegija) atmetė apeliacinį skundą.


title: Byla C-488/07 2008 m. gruodžio 18 d. Teisingumo Teismo (aštuntoji kolegija) sprendimas byloje ( Court of Session (Scotland), Edinburgh  (Jungtinė Karalystė) prašymas priimti prejudicinį sprendimą) Royal Bank of Scotland plc prieš The Commissioners of Her Majesty's Revenue & Customs (Šeštoji PVM direktyva — Perkant sumokėto mokesčio atskaita — Prekės ir paslaugos, naudojamos apmokestinamiesiems sandoriams ir atleistiems nuo mokesčio sandoriams — Atskaitos proporcija — Apskaičiavimas — 17 straipsnio 5 dalies trečiojoje pastraipoje numatyti metodai — Pareiga taikyti 19 straipsnio 1 dalies antrojoje pastraipoje nustatytą suapvalinimo taisyklę)

text:
               21.2.2009

               LT

               Europos Sąjungos oficialusis leidinys

               C 44/19

         2008 m. gruodžio 18 d. Teisingumo Teismo (aštuntoji kolegija) sprendimas byloje (Court of Session (Scotland), Edinburgh (Jungtinė Karalystė) prašymas priimti prejudicinį sprendimą) Royal Bank of Scotland plc prieš The Commissioners of Her Majesty's Revenue & Customs

   (Byla C-488/07) (1)

   (Šeštoji PVM direktyva - Perkant sumokėto mokesčio atskaita - Prekės ir paslaugos, naudojamos apmokestinamiesiems sandoriams ir atleistiems nuo mokesčio sandoriams - Atskaitos proporcija - Apskaičiavimas - 17 straipsnio 5 dalies trečiojoje pastraipoje numatyti metodai - Pareiga taikyti 19 straipsnio 1 dalies antrojoje pastraipoje nustatytą suapvalinimo taisyklę)
   (2009/C 44/31)
   Proceso kalba: anglų
   Prašymą priimti prejudicinį sprendimą pateikęs teismas
   Court of Session (Scotland), Edinburgh
   Šalys pagrindinėje byloje
   Ieškovė: Royal Bank of Scotland plc
   Atsakovė: The Commissioners of Her Majesty's Revenue & Customs
   Dalykas
   1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo - Bendra pridėtinės vertės mokesčio sistema: vienodas vertinimo pagrindas (OL L 145, p. 1; 2004 m. specialusis leidimas lietuvių k. 9 sk., 1 t. p. 23) 17 straipsnio 5 dalies ir 19 straipsnio 1 dalies išaiškinimas - Prekės ir paslaugos, naudojamos ir apmokestinamiesiems, ir neapmokestinamiesiems sandoriams - Atskaitos proporcijos apskaičiavimas - Apvalinimo taisyklės
   Rezoliucinė dalis
   Valstybės narės neprivalo taikyti 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas 19 straipsnio 1 dalies antrojoje pastraipoje nustatytos suapvalinimo taisyklės, kai teisės į perkant sumokėto mokesčio atskaitą proporcija apskaičiuojama pagal kurį nors iš šios direktyvos 17 straipsnio 5 dalies trečiosios pastraipos a, b, c ar d punktuose nustatytų specialių metodų.

      (1)  OL C 8, 2008 1 12.


title: Byla T-206/13: 2014 m. liepos 3 d. Bendrojo Teismo nutartis byloje Stance/VRDT – Pokarna (STANCE) (Bendrijos prekių ženklas — Protesto procedūra — Protesto atsiėmimas — Poreikio priimti sprendimą nebuvimas)

text:
               29.9.2014

               LT

               Europos Sąjungos oficialusis leidinys

               C 339/17

         2014 m. liepos 3 d. Bendrojo Teismo nutartis byloje Stance/VRDT – Pokarna (STANCE)

   (Byla T-206/13) (1)

   ((Bendrijos prekių ženklas - Protesto procedūra - Protesto atsiėmimas - Poreikio priimti sprendimą nebuvimas))
   2014/C 339/20
   Proceso kalba: anglų

      Šalys

      Ieškovė: Stance, Inc. (San Klementė, Jungtinės Amerikos Valstijos), atstovaujama advokatų R. Kunze ir G. Würtenberger

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama V. Melgar

      Kita procedūros VRDT Apeliacinėje taryboje šalis, įstojusi į bylą Bendrajame Teisme: Pokarna Ltd (Sekunderabadas Andra Pradešas, Indija)

      Dalykas

   Ieškinys dėl 2013 m. vasario 1 d. VRDT penktosios apeliacinės tarybos sprendimo (byla R 885/2012-5), susijusio su protesto procedūra tarp Pokarna Ltd ir Stance, Inc.

      Rezoliucinė dalis

               1.

               Nebėra poreikio priimti sprendimą.

               2.

               Nurodyti ieškovei padengti savo ir atsakovės patirtas bylinėjimosi išlaidas.

      (1)  OL C 171, 2013 6 15.


title: Byla T-349/16: 2016 m. birželio 30 d. pareikštas ieškinys byloje Bank Saderat Iran/Taryba

text:
               22.8.2016

               LT

               Europos Sąjungos oficialusis leidinys

               C 305/48

         2016 m. birželio 30 d. pareikštas ieškinys byloje Bank Saderat Iran/Taryba

   (Byla T-349/16)
   (2016/C 305/65)
   Proceso kalba: anglų

      Šalys

      Ieškovas: Bank Saderat Iran (Teheranas, Iranas), atstovaujamas QC T. de la Mare, baristerio R. Blakeley ir solisitorių S. Jeffrey, S. Ashley ir A. Irvine

      Atsakovė: Europos Sąjungos Taryba

      Reikalavimai

   Ieškovas Bendrojo Teismo prašo:

               —

               panaikinti 2016 m. balandžio 18 d. Tarybos įgyvendinimo reglamentą (ES) 2016/603, kuriuo įgyvendinamas Reglamentas (ES) Nr. 267/2012 dėl ribojamųjų priemonių Iranui (OL L 104, 2016, p. 8), ir 2016 m. balandžio 18 d. Tarybos sprendimą (BUSP) 2016/609, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui (OL L 104, 2016, p. 19), tiek, kiek jie taikomi ieškovui, ir

               —

               priteisti iš Tarybos bylinėjimosi išlaidas.

      Ieškinio pagrindai ir pagrindiniai argumentai

   Grįsdamas ieškinį ieškovas remiasi penkiais pagrindais.

               1.

               Pirmajame ieškinio pagrinde nurodoma, kad ieškovo naujasis paskyrimas 2016 m. balandžio mėn. a) yra piktnaudžiavimas procesu ir, kaip toks, piktnaudžiavimas įgaliojimais; b) prieštarauja ieškovo teisėms į gerą administravimą ir c) prieštarauja res judicata, teisėtų lūkesčių ir galutinumo principams.

               2.

               Antrajame ieškinio pagrinde nurodoma, ieškovo naujasis paskyrimas 2016 m. balandžio mėn. yra SESV 266 straipsnio pažeidimas.

               3.

               Trečiajame ieškinio pagrinde nurodoma, kad ieškovo naujasis paskyrimas 2016 m. balandžio mėn. yra neteisėtas dėl akivaizdžios vertinimo klaidos.

               4.

               Ketvirtajame ieškinio pagrinde nurodoma, kad ieškovo nauju paskyrimu 2016 m. balandžio mėn. pažeidžiamos ieškovo pagrindinės teisės, susijusios su jo reputacija ir naudojimusi savo turtu, bei proporcingumo ir nediskriminavimo principai.

               5.

               Penktajame ieškinio pagrinde nurodoma, kad ieškovo naujasis paskyrimas 2016 m. balandžio mėn. nėra reikalaujamas pagal bendrą visuotinį veiksmų planą ir jam prieštarauja.


title: Byla C-531/06: 2009 m. gegužės 19 d. Teisingumo Teismo (didžioji kolegija) sprendimas byloje Europos Bendrijų Komisija prieš Italijos Respubliką (Valstybės įsipareigojimų neįvykdymas — Įsisteigimo laisvė — Laisvas kapitalo judėjimas — EB 43 ir EB 56 straipsniai — Visuomenės sveikata — Vaistinės — Nuostatos, tik vaistininkams suteikiančios teisę valdyti vaistinę — Pateisinimas — Tinkamas ir kokybiškas visuomenės aprūpinimas vaistais — Farmacininkų profesinė nepriklausomybė — Farmacinius produktus platinančios įmonės — Komunų vaistinės)

text:
               4.7.2009

               LT

               Europos Sąjungos oficialusis leidinys

               C 153/5

         2009 m. gegužės 19 d. Teisingumo Teismo (didžioji kolegija) sprendimas byloje Europos Bendrijų Komisija prieš Italijos Respubliką
   (Byla C-531/06) (1)

   (Valstybės įsipareigojimų neįvykdymas - Įsisteigimo laisvė - Laisvas kapitalo judėjimas - EB 43 ir EB 56 straipsniai - Visuomenės sveikata - Vaistinės - Nuostatos, tik vaistininkams suteikiančios teisę valdyti vaistinę - Pateisinimas - Tinkamas ir kokybiškas visuomenės aprūpinimas vaistais - Farmacininkų profesinė nepriklausomybė - Farmacinius produktus platinančios įmonės - Komunų vaistinės)
   2009/C 153/09
   Proceso kalba: italų

      Šalys

      Ieškovė: Europos Bendrijų Komisija, atstovaujama advokatų E. Traversa ir H. Krämer, G. Giacomini ir E. Boglione

      Atsakovė: Italijos Respublika, atstovaujama I. M. Braguglia, padedamo avvocato dello Stato G. Fiengo

      Atsakovės pusėje įstojusios į bylą šalys: Graikijos Respublika, atstovaujama E. Skandalou, Ispanijos Karalystė, atstovaujama J. Rodríguez Cárcamo ir F. Díez Moreno, Prancūzijos Respublika, atstovaujama G. de Bergues ir B. Messmer, Latvijos Respublika, atstovaujama E. Balode-Buraka ir L. Ostrovska, Austrijos Respublika, atstovaujama C. Pesendorfer ir M. T. Kröll

      Dalykas

   Valstybės įsipareigojimų neįvykdymas — EB 43 ir EB 56 straipsnių pažeidimas — Vaistinių nuosavybės režimas

      Rezoliucinė dalis

               1.

               Atmesti ieškinį.

               2.

               Europos Bendrijų Komisija, Italijos Respublika, Graikijos Respublika, Ispanijos Karalystė, Prancūzijos Respublika, Latvijos Respublika ir Austrijos Respublika padengia savo bylinėjimosi išlaidas.

      (1)  OL C 42, 2007 2 24.


title: Byla T-56/03  2006 m. kovo 15 d.  Pirmosios instancijos teismo nutartis  Bioelettrica prieš Europos Bendrijų Komisiją

text:
               20.5.2006

               LT

               Europos Sąjungos oficialusis leidinys

               C 121/18

         2006 m. kovo 15 d. Pirmosios instancijos teismo nutartis Bioelettrica prieš Europos Bendrijų Komisiją

   (Byla T-56/03) (1)

   (2006/C 121/33)

      Proceso kalba: italų

   Penktosios kolegijos pirmininkas nurodė išbraukti bylą iš registro.

      (1)  OL C 101, 2003 4 26.


title: Byla T-341/07 2007 m. rugsėjo 10 d. pareikštas ieškinys byloje Sison prieš Tarybą

text:
               10.11.2007

               LT

               Europos Sąjungos oficialusis leidinys

               C 269/58

         2007 m. rugsėjo 10 d. pareikštas ieškinys byloje Sison prieš Tarybą

   (Byla T-341/07)
   (2007/C 269/105)
   Proceso kalba: anglų
   Šalys

      Ieškovas: J. M. Sison (Utrechtas, Nyderlandai), atstovaujamas advokatų J. Fermon, A. Comte, H. Schultz, D.Gürses, W. Kaleck

      Atsakovė: Europos Sąjungos Taryba
   Ieškovės reikalavimai

               —

               Pagal EB 230 straipsnį iš dalies, kaip nurodyta toliau, panaikinti 2007 m. birželio 28 d. Tarybos sprendimą 2007/445/EB, įgyvendinantį Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalį ir panaikinantį sprendimus 2006/379/EB ir 2006/1008/EB, o konkrečiai:

               —

               Panaikinti šio sprendimo 1.33 punktą, kuriame parašyta: „SISON, Jose Maria (dar žinomas kaip Armando Liwanag, dar žinomas kaip Joma, vadovaujantis Filipinų komunistų partijai, įskaitant NTA), gimęs 1939 2 8 Cabugao, Filipinai“;

               —

               Iš dalies panaikinti šio Sprendimo 1 straipsnio 2.7 punktą tiek, kiek jame minimas ieškovo vardas: „Filipinų komunistų partija, įskaitant Naują tautų armiją (NTA), Filipinuose, susijusią su Sison Jose Maria C. (dar žinomas kaip Armando Liwanag, dar žinomas kaip Joma, vadovaujantis Filipinų komunistų partijai, įskaitant NTA)“;

               —

               EB 241 straipsnio pagrindu pripažinti neteisėtu 2001 m. gruodžio 27 d. Tarybos Reglamentą (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu (OL L 344, p. 70);

               —

               Priteisti iš Bendrijų pagal EB 235 ir EB 288 straipsnius 291 427,97 eurų kompensaciją, kiekvieną mėnesį iki Teisingumo Teismo sprendimo priėmimo padidinant ją 200,87 eurais, įskaitant palūkanas nuo 2002 m. spalio mėnesio iki galutinio sumokėjimo;

               —

               Priteisti iš Tarybos bylinėjimosi išlaidas.

         Ieškinio pagrindai ir pagrindiniai argumentai
   Savo ieškiniu ieškovas siekia pagal EB 230 straipsnį iš dalies panaikinti 2007 m. birželio 28 d. Tarybos sprendimą 2007/445/EB (1), įgyvendinantį Reglamento (EB) Nr. 2580/2001 (2) dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalį ir panaikinantį sprendimus 2006/379/EB ir 2006/1008/EB, tiek kiek jame minimas profesorius Jose Maria Sison. Be to ieškovas prašo remiantis EB 241 straipsniu pripažinti, kad Tarybos reglamentas Nr. 2580/2001 yra neteisėtas ir pagal EB 235 ir EB 288 straipsnius prašo atlyginti tariamai patirtą žalą.
   Savo reikalavimus ieškovas grindžia šiais pagrindais:
   Ieškovas teigia, kad Taryba tariamai pažeidė EB 253 straipsnį nurodydama savo sprendimą motyvuojančias priežastis. Šiuo klausimu ieškovė teigia, kad Taryba priimdama šį sprendimą padarė akivaizdžią vertinimo klaidą, nes jis buvo grindžiamas nepagrįstais faktais ir kaltinimais. Be to, ieškovo teigimu, šis sprendimas pažeidžia gero administravimo principą. Ieškovas taip pat teigia, kad šis sprendimas pažeidžia Reglamento (EB) Nr. 2580/2001 2 straipsnio 3 dalį ir Bendrosios pozicijos 2001/931/BUSP 1 straipsnio 4 dalį bei proporcingumo principą. Ieškovas taip pat teigia, kad toks sprendimas pažeidžia EB 56 straipsnyje įtvirtintą kapitalo judėjimo laisvę. Galiausiai jis teigia, kad sprendimas buvo priimtas pažeidžiant bendruosius Bendrijos teisės principus, kylančius iš sąžiningo proceso principo, teisės į nešališką teismą, nekaltumo prezumpcijos principo, teisės į gynybą, teisės būti išklausytam, teisėtumo principo, saviraiškos laisvės, asociacijos laisvės bei teisės į nuosavybę, numatytų Europos žmogaus teisių ir pagrindinių laisvių apsaugos konvencijoje. Galiausiai ieškovas teigia, kad Taryba įtraukdama ieškovą į prie šio sprendimo pridėtą sąrašą piktnaudžiavo savo įgaliojimais.

      (1)  OL L 169, p.58.

      (2)  OL L 344, 2001 12 28, p. 70.


title: Byla T-63/16: 2017 m. birželio 29 d. Bendrojo Teismo sprendimas byloje E-Control/ACER (Energija — Prieigos prie tarpvalstybinių elektros energijos mainų tinklo sąlygos — Nacionalinių reguliavimo institucijų sprendimai, kuriais patvirtinami tarpvalstybinio perdavimo pajėgumų paskirstymo metodai — Suderinamumas su Reglamentu (EB) Nr.°714/2009 — ACER nuomonė — Sprendimo, kurį galima apskųsti ACER, sąvoka — Reglamento (EB) Nr. 713/2009 19 straipsnis — ACER apeliacinės komisijos sprendimas atmesti skundą kaip nepriimtiną — Teisės klaida — Pareiga motyvuoti)

text:
               21.8.2017

               LT

               Europos Sąjungos oficialusis leidinys

               C 277/38

         2017 m. birželio 29 d. Bendrojo Teismo sprendimas byloje E-Control/ACER

   (Byla T-63/16) (1)

   ((Energija - Prieigos prie tarpvalstybinių elektros energijos mainų tinklo sąlygos - Nacionalinių reguliavimo institucijų sprendimai, kuriais patvirtinami tarpvalstybinio perdavimo pajėgumų paskirstymo metodai - Suderinamumas su Reglamentu (EB) Nr.o714/2009 - ACER nuomonė - Sprendimo, kurį galima apskųsti ACER, sąvoka - Reglamento (EB) Nr. 713/2009 19 straipsnis - ACER apeliacinės komisijos sprendimas atmesti skundą kaip nepriimtiną - Teisės klaida - Pareiga motyvuoti))
   (2017/C 277/56)
   Proceso kalba: anglų

      Šalys

      Ieškovė: Energie-Control Austria für die Regulierung der Elektrizitäts- und Erdgaswirtschaft (E-Control) (Viena, Austrija), atstovaujama advokato F. Schuhmacher

      Atsakovė: Energetikos reguliavimo institucijų bendradarbiavimo agentūra (ACER), atstovaujama E. Tremmel

      Ieškovės pusėje į bylą įstojusi šalis: Austrijos Respublika, atstovaujama C. Pesendorfer

      Atsakovės pusėje į bylą įstojusios šalys: Čekijos Respublika, atstovaujama M. Smolek, T. Müller ir J. Vláčil, Lenkijos Respublika, atstovaujama B. Majczyna, ir Polskie Sieci Elektroenergetyczne S.A. (Konstancinas-Jeziorna, Lenkija), atstovaujama iš pradžių advokatų M. Motylewski ir A. Kulińska, vėliau advokatų H. Napieła ir K. Figurska

      Dalykas

   SESV 263 straipsniu grindžiamas prašymas panaikinti 2015 m. gruodžio 16 d. ACER apeliacinės komisijos sprendimą byloje A-001-2015, kuriuo atmestas skundas dėl 2015 m. rugsėjo 23 d. ACER nuomonės Nr. 09/2015 dėl nacionalinių reguliavimo institucijų sprendimų, kuriais patvirtinami tarpvalstybinio perdavimo Centrinėje ir Rytų Europoje pajėgumų paskirstymo metodai, suderinamumo su 2009 m. liepos 13 d. Europos Parlamento ir Tarybos reglamentu (EB) Nr. 714/2009 dėl prieigos prie tarpvalstybinių elektros energijos mainų tinklo sąlygų, panaikinančiu Reglamentą (EB) Nr. 1228/2003 (OL L 211, 2009, p. 15), ir ypač su šio reglamento I priede pateiktomis gairėmis dėl turimų nacionalinių sistemų sujungimo perdavimo pajėgumų valdymo ir paskirstymo.

      Rezoliucinė dalis

               1.

               Atmesti ieškinį.

               2.

               Energie-Control Austria für die Regulierung der Elektrizitäts- und Erdgaswirtschaft (E-Control) padengia savo ir Energetikos reguliavimo institucijų bendradarbiavimo agentūros (ACER) bylinėjimosi išlaidas.

               3.

               Čekijos Respublika, Lenkijos Respublika, Austrijos Respublika ir Polskie Sieci Elektroenergetyczne S.A. kiekviena padengia savo bylinėjimosi išlaidas.

      (1)  OL C 156, 2016 5 2.


title: 2011 m. sausio 31 d. Teismo nutartis, byloje E-13/10 – „Aleris Ungplan AS“ prieš ELPA priežiūros instituciją (ELPA priežiūros institucijos atsisakymas pradėti procedūrą dėl, kaip įtariama, EEE valstybės neįvykdytų įsipareigojimų viešojo pirkimo srityje – Priemonės, dėl kurių gali būti pareikštas ieškinys – Priimtinumas)

text:
               12.5.2011

               LT

               Europos Sąjungos oficialusis leidinys

               C 141/12

         TEISMO NUTARTIS
   2011 m. sausio 31 d.
   byloje E-13/10
   „Aleris Ungplan AS“ prieš ELPA priežiūros instituciją
   (ELPA priežiūros institucijos atsisakymas pradėti procedūrą dėl, kaip įtariama, EEE valstybės neįvykdytų įsipareigojimų viešojo pirkimo srityje – Priemonės, dėl kurių gali būti pareikštas ieškinys – Priimtinumas)
   2011/C 141/12
   Byloje E-13/10 „Aleris Ungplan AS“ prieš ELPA priežiūros instituciją – pagal ELPA valstybių susitarimo dėl Priežiūros institucijos ir Teisingumo Teismo įsteigimo 36 straipsnio antrą dalį pateiktas PRAŠYMAS panaikinti 2010 m. birželio 21 d. ELPA priežiūros institucijos sprendimą Nr. 248/10/COL dėl Norvegijos viešųjų pirkimų jaunimui skirtų paslaugų srityje; Teismas, sudarytas iš pirmininko Carl Baudenbacher, teisėjo pranešėjo Thorgeir Örlygsson ir teisėjo Per Christiansen, 2011 m. sausio 31 d. priėmė nutartį, kurios rezoliucinė dalis yra tokia:

               1.

               Atmesti prašymą kaip nepriimtiną.

               2.

               Nurodyti ieškovei padengti bylinėjimosi išlaidas.


title: Paskutinis Teisingumo Teismo Europos Sąjungos oficialiajame leidinyje skelbiamas leidinys OL C 128, 2008 5 24

text:
               7.6.2008

               LT

               Europos Sąjungos oficialusis leidinys

               C 142/1

         Paskutinis Teisingumo Teismo Europos Sąjungos oficialiajame leidinyje skelbiamas leidinys
   (2008/C 142/01)

         OL C 128, 2008 5 24

   Skelbti leidiniai:

      OL C 116, 2008 5 9

      OL C 107, 2008 4 26

      OL C 92, 2008 4 12

      OL C 79, 2008 3 29

      OL C 64, 2008 3 8

      OL C 51, 2008 2 23

   Šiuos tekstus galite rasti adresu:

               EUR-Lex: http://eur-lex.europa.eu


title: Byla T-403/09: 2009 m. spalio 7 d. pareikštas ieškinys byloje Tecnoprocess prieš Europos Komisijos delegaciją Maroke ir kt.

text:
               5.12.2009

               LT

               Europos Sąjungos oficialusis leidinys

               C 297/31

         2009 m. spalio 7 d. pareikštas ieškinys byloje Tecnoprocess prieš Europos Komisijos delegaciją Maroke ir kt.

   (Byla T-403/09)
   2009/C 297/46
   Proceso kalba: italų

      Šalys

      Ieškovė: Tecnoprocess Srl (Roma, Italija), atstovaujama advokato A. Majoli

      Atsakovės: Europos Komisijos delegacija Maroke, Europos Komisijos delegacija Nigerijos Respublikoje, Europos Bendrijų Komisija

      Ieškovės reikalavimai

               —

               Pripažinti, kad Delegacija Abudžoje, Delegacija Rabate ir Europos Komisija nepagrįstai praturtėjo.

               —

               Todėl priteisti iš Delegacijos Abudžoje, Delegacijos Rabate ir Europos Komisijos solidariai sumokėti ieškovei 114 069,94 eurų sumą su palūkanomis, kol bus sumokėta visa priteista suma, arba bet kurią kitą sumą, kurią Pirmosios instancijos teismas laiko pagrįsta, ir palūkanas nuo nurodytos sumos, kol bus sumokėta visa priteista suma.

               —

               Priteisti iš Delegacijos Abudžoje, Delegacijos Rabate ir Europos Komisijos solidariai atlyginti bylinėjimosi išlaidas.

      Ieškinio pagrindai ir pagrindiniai argumentai

   Ieškovė šioje byloje, ta pati kaip ir bylose T-264/09 Tecnoprecess prieš Komisiją ir Europos Komisijos delegaciją Maroko Karalystėje ir T-367/09 Tecnoprocess prieš Komisiją ir Europos Komisijos delegaciją Nigerijos Respublikoje, teigia, kad vykdydamos sutartis, sudarytas su Maroko bei Nigerijos institucijomis ir kurios yra šių dviejų bylų dalykas, minėtos Delegacijos ir Europos Komisija nepagrįstai atsisakė derybomis išspręsti įvairius su nagrinėjamų sutarčių vykdymu susijusius klausimus; nepaisant to, kad ieškovė keletą kartų ragino Bendrijos institucijas kompensuoti su minėtomis sutartimis susijusį pelną ir nuostolius.
   Todėl Delegacijos ir Komisija neteisėtai neišmokėjo didelių pinigų sumų, kurios turėjo būti pervestos ieškovei, dėl ko jos nepagrįstai praturtėjo.


title: Byla T-361/15: 2016 m. balandžio 12 d. Bendrojo Teismo sprendimas byloje Choice/EUIPO (Choice chocolate & ice cream) (Europos Sąjungos prekių ženklas — Europos Sąjungos vaizdinio prekių ženklo Choice chocolate & ice cream registracijos paraiška — Absoliutus atmetimo pagrindas — Apibūdinamasis pobūdis — Reglamento Nr. 207/2009 7 straipsnio 1 dalies c punktas)

text:
               30.5.2016

               LT

               Europos Sąjungos oficialusis leidinys

               C 191/29

         2016 m. balandžio 12 d. Bendrojo Teismo sprendimas byloje Choice/EUIPO (Choice chocolate & ice cream)

   (Byla T-361/15) (1)

   ((Europos Sąjungos prekių ženklas - Europos Sąjungos vaizdinio prekių ženklo Choice chocolate & ice cream registracijos paraiška - Absoliutus atmetimo pagrindas - Apibūdinamasis pobūdis - Reglamento Nr. 207/2009 7 straipsnio 1 dalies c punktas))
   (2016/C 191/37)
   Proceso kalba: lenkų

      Šalys

      Ieškovė: Choice sp. z o.o. (Legnica, Lenkija), atstovaujama advokato T. Mielke

      Atsakovė: Europos Sąjungos intelektinės nuosavybės tarnyba, atstovaujama D. Walicka

      Dalykas

   Ieškinys dėl 2015 m. balandžio 30 d. EUIPO penktosios apeliacinės tarybos sprendimo (byla R 2221/2014-5) dėl Europos Sąjungos vaizdinio prekių ženklo Choice chocolate & ice cream registracijos paraiškos.

      Rezoliucinė dalis

               1.

               Atmesti ieškinį.

               2.

               Priteisti iš Choice sp. z o.o. bylinėjimosi išlaidas.

      (1)  OL C 294, 2015 9 7.


title: Byla C-157/06  2006 m. kovo 23 d.  pareikštas ieškinys byloje  Europos Bendrijų Komisija prieš Italijos Respubliką

text:
               3.6.2006

               LT

               Europos Sąjungos oficialusis leidinys

               C 131/32

         2006 m. kovo 23 d. pareikštas ieškinys byloje Europos Bendrijų Komisija prieš Italijos Respubliką

   (Byla C-157/06)
   (2006/C 131/61)
   Proceso kalba: italų
   Šalys

      Ieškovė: Europos Bendrijų Komisija, atstovaujama X. Lewis ir D. Recchia

      Atsakovė: Italijos Respublika
   Ieškovės reikalavimai

               —

               Pripažinti, kad priėmusi 2003 m. liepos 11 d. vidaus reikalų ministro dekretą Nr. 558/A/04/03/RR, leidžiantį nukrypti nuo Bendrijos taisyklių viešojo prekių pirkimo sutarčių, sudarytų siekiant įsigyti policijos ir nacionalinėms ugniagesių pajėgoms skirtus lengvuosius sraigtasparnius, srityje, nepateikusi jokių sąlygų, pateisinančių tokios leidžiančios nukrypti nuostatos priėmimą, Italijos Respublika neįvykdė įsipareigojimų pagal Direktyvos 93/36/EEB (1) 2 straipsnio 1 dalies b punktą kartu su 6 ir 9 straipsniais.

               —

               Priteisti iš Italijos Respublikos bylinėjimosi išlaidas.

         Ieškinio pagrindai ir pagrindiniai argumentai
   2006 m. kovo 23 d. Europos Bendrijų Komisija pareiškė ieškinį siekdama, kad būtų pripažinta, jog priėmusi 2003 m. liepos 11 d. vidaus reikalų ministro dekretą, leidžiantį nukrypti nuo Bendrijos taisyklių, susijusių su viešojo prekių pirkimo sutartimis, sudarytoms siekiant įsigyti policijos ir nacionalinėms ugniagesių pajėgoms skirtus lengvuosius sraigtasparnius, nepateikusi jokių sąlygų, pateisinančių tokios leidžiančios nukrypti nuostatos priėmimą, Italijos Respublika neįvykdė įsipareigojimų pagal 1993 m. birželio 14 d. Tarybos direktyvos 93/36/EEB dėl viešojo prekių pirkimo sutarčių sudarymo tvarkos 2 straipsnio 1 dalies b punktą kartu su 6 ir 9 straipsniais.
   Apie nurodytą vidaus reikalų ministro dekretą Komisija sužinojo atlikdama kitas pažeidimų tyrimo procedūras. Komisija teigia, kad šis dekretas prieštarauja minėtai direktyvai dėl viešojo prekių pirkimo sutarčių, nes neatitikta nė vienai iš Direktyvos 93/36/EEB 2 straipsnio 1 dalies b punkte nurodytų sąlygų, kurioms esant galima direktyvos netaikyti, t. y. prekių pirkimo sutarčių, kurios paskelbtos slaptomis, atveju arba kurios privalo būti vykdomos kartu imantis specialių apsaugos priemonių, arba kai reikalaujama užtikrinti valstybės narės pagrindinius saugumo interesus.

      (1)  OL L 199, 1993 8 9, p. 1.


title: Byla T-232/16 P: 2017 m. sausio 19 d. Bendrojo Teismo sprendimas byloje Komisija/Frieberger ir Vallin (Apeliacinis skundas — Viešoji tarnyba — Pareigūnai — Pensijos — Tarnybos nuostatų reforma — Pensinio amžiaus didinimas — Sprendimas, kurio atsisakoma iš naujo nustatyti teisių į pensiją vertę — Principas ne ultra petita — Teisės klaida — Pareiga motyvuoti)

text:
               27.2.2017

               LT

               Europos Sąjungos oficialusis leidinys

               C 63/28

         2017 m. sausio 19 d. Bendrojo Teismo sprendimas byloje Komisija/Frieberger ir Vallin

   (Byla T-232/16 P) (1)

   ((Apeliacinis skundas - Viešoji tarnyba - Pareigūnai - Pensijos - Tarnybos nuostatų reforma - Pensinio amžiaus didinimas - Sprendimas, kurio atsisakoma iš naujo nustatyti teisių į pensiją vertę - Principas ne ultra petita - Teisės klaida - Pareiga motyvuoti))
   (2017/C 063/39)
   Proceso kalba: prancūzų

      Šalys

      Apeliantė: Europos Komisija, atstovaujama G. Berscheid ir G. Gattinara

      Kitos proceso šalys: Jürgen Frieberger (Woluwe-Saint-Lambert, Belgija), Benjamin Vallin (Saint-Gilles, Belgija), atstovaujami advokatų J.-N. Louis ir N. de Montigny

      Dalykas

   Apeliacinis skundas dėl 2016 m. kovo 2 d. Europos Sąjungos tarnautojų teismo (trečioji kolegija) sprendimo Frieberger ir Vallin/Komisija (F-3/15, EU:F:2016:26) panaikinimo.

      Rezoliucinė dalis

               1.

               Panaikinti 2016 m. kovo 2 d. Europos Sąjungos tarnautojų teismo (trečioji kolegija) sprendimą Frieberger ir Vallin/Komisija (F-3/15).

               2.

               Atmesti J. Frieberger ir B. Vallin pareikštus ieškinius Tarnautojų teisme byloje F-3/15.

               3.

               Kiekviena šalis padengia savo bylinėjimosi išlaidas, patirtas šiame apeliaciniame procese.

               4.

               J. Frieberger ir B. Vallin padengia bylinėjimosi išlaidas, patirtas Tarnautojų teisme, įskaitant Europos Komisijos bylinėjimosi išlaidas.

      (1)  OL C 243, 2016 7 4.


title: Byla F-91/09: 2009 m. spalio 30 d. pareikštas ieškinys byloje Marcuccio prieš Komisiją

text:
               16.1.2010

               LT

               Europos Sąjungos oficialusis leidinys

               C 11/41

         2009 m. spalio 30 d. pareikštas ieškinys byloje Marcuccio prieš Komisiją

   (Byla F-91/09)
   2010/C 11/79
   Proceso kalba: italų

      Šalys

      Ieškovas: Luigi Marcuccio (Trikazė, Italija), atstovaujamas advokato G. Cipressa

      Atsakovė: Europos Bendrijų Komisija

      Ginčo dalykas bei aprašymas

   Komisijos sprendimo atmesti ieškovo prašymą atlyginti žalą, patirtą dėl Komisijos laiško, kuriame prašoma gydytojo atlikti sveikatos patikrinimą siekiant įvertinti ieškovo darbingumą, panaikinimas.

      Ieškovo reikalavimai

               —

               Paskelbti niekiniu Komisijos implicitinį sprendimą, kuriuo buvo atmestas ieškovo 2008 m. rugsėjo 9 d. prašymas, ar jį panaikinti;

               —

               Prireikus, paskelbti niekiniu Komisijos aktą, kad ir kokia būtų jo forma, kuriuo buvo atmestas dėl sprendimo atmesti ieškovo 2008 m. rugsėjo 9 d. prašymą paduotas 2009 m. kovo 16 d. skundas, ar jį panaikinti;

               —

               Prireikus, paskelbti niekiniu 2009 m. birželio 30 d. raštą ADMINB/MB/ks/D(09) Nr. 16349 ar jį panaikinti;

               —

               Prireikus, pripažinti, kad Komisijos pareigūnas: a) ASL Le2-Maglie direktoriui išsiuntė 2009 m. gruodžio 9 d. raštą dėl sveikatos patikrinimo Trikazėje (Le); b) ragino įpareigoti ieškovą atlikti tokį patikrinimą; c) informavo kad dėl užsitęsusios ligos (virš 365 dienų) 2003 m. vasario 14 d. pradėta (invalidumo komitetas) ieškovo darbingumo nustatymo procedūra; d) supažindino su visiškai nepagrįstomis nuomonėmis, kad „ieškovas ėmėsi daugybės veiksmų, norėdamas užvilkinti invalidumo komiteto sušaukimą, kuriems kompetentinga Europos Komisijos tarnyba užkirto kelią“; e) pranešė, kad ieškovas „buvo pakviestas atlikti sveikatos patikrinimą Briuselyje 2003 m. gruodžio 8 d.“; f) nurodė invalidumo komitete institucijai atstovaujančio asmens pavardę; g) informavo, kad iki 2003 m. gruodžio 9 d.„Komisijos medicinos tarnybai faksu nebuvo persiųsta jokia sveikatos pažyma“; h) išdėstė savo nuomonę, kuri yra visiškai nepagrįsta, kad ieškovas turėjo Komisijos medicinos tarnybai faksu išsiųsti sveikatos pažymą, pateisinančią jo neatvykimą į 2003 m. gruodžio 8 d. sveikatos patikrinimą Briuselyje; i) pridėjo du dokumentus prie 2003 m. gruodžio 9 d. rašto, vienas iš kurių — dėl ieškovo bylos perdavimo invalidumo komitetui, o kitas — ieškovui adresuotas raginimas atlikti sveikatos patikrinimą;

               —

               Prireikus, pripažinti ir paskelbti kiekvieno nagrinėjamos žalos atsiradimo veiksnio atskirai ir a fortiori visų veiksnių neteisėtumą;

               —

               Priteisti iš atsakovės 300 000 EUR nagrinėjamos žalos atlyginimą arba didesnę ar mažesnę sumą, kurią Tarnautojų teismas pripažins tinkamą;

               —

               Priteisti iš Komisijos 10 % metinių palūkanų nuo 300 000 EUR sumos, skaičiuojamų nuo kitos dienos, kai Komisija gavo 2008 m. rugsėjo 9 d. prašymą, iki šios sumos sumokėjimo dienos, kasmet kapitalizuojant;

               —

               Priteisti iš atsakovės visas bylinėjimosi išlaidas, mokesčius ir honorarus.


title: Byla C-287/17: 2017 m. gegužės 19 d. Okresní soud v Českých Budějovicích (Čekijos Respublika) pateiktas prašymas priimti prejudicinį sprendimą byloje Česká pojišťovna a.s./WCZ spol. s r.o.

text:
               14.8.2017

               LT

               Europos Sąjungos oficialusis leidinys

               C 269/3

         2017 m. gegužės 19 d.Okresní soud v Českých Budějovicích (Čekijos Respublika) pateiktas prašymas priimti prejudicinį sprendimą byloje Česká pojišťovna a.s./WCZ spol. s r.o.

   (Byla C-287/17)
   (2017/C 269/05)
   Proceso kalba: čekų

      Prašymą priimti prejudicinį sprendimą pateikęs teismas

      Okresní soud v Českých Budějovicích

      Šalys pagrindinėje byloje

      Ieškovė: Česká pojišťovna a.s.

      Atsakovė: WCZ spol. s r.o.

      Prejudicinis klausimas

   Ar Europos Parlamento ir Tarybos direktyvos 2011/7/ES dėl kovos su pavėluotu mokėjimu, atliekamu pagal komercinius sandorius (1), 6 straipsnio 1 ir 3 dalis reikia aiškinti taip, kad jos įpareigoja teismą priteisti bylą dėl šios direktyvos 3 arba 4 straipsnyje minimo iš komercinio sandorio kylančio reikalavimo grąžinti skolą laimėjusiam ieškovui 40 EUR sumą (arba atitinkamą sumą nacionaline valiuta) ir bylinėjimosi išlaidų kompensaciją, įskaitant valstybės narės proceso teisės normose numatyto dydžio išlaidų, susijusių su priminimu atsakovui įvykdyti prievolę iki ieškinio pareiškimo, kompensaciją?

      (1)  OL L 48, 2011, p. 1.